open-index/open-wikipedia-markdown huggingface dataset:
非洲聯盟

**非洲聯盟**（簡稱**非盟**）係一個國際組織，54個非洲國都係成員國。呢個組織喺2002年7月9號成立，係由非洲統一組織（OAU）改組而成。佢總部而家喺埃塞俄比亞首都阿迪斯阿貝巴。

## 概述
非洲聯盟嘅目標係：

# 喺非洲國家同非洲民族之間達到更大嘅團結、凝聚力同埋團結。
# 保衛成員國嘅主權、領土完整性同埋獨立。
# 加快非洲大陸嘅政治同埋社會經濟融合。
# 喺關係到非洲大陸同埋佢嘅人民利益嘅問題上面，推廣同埋捍衛非洲共同立場。
# 鼓勵國際合作，同時要充分考慮到聯合國憲章同埋世界人權宣言。
# 推動非洲大陸嘅和平、安全同埋穩定。
# 推廣民主原則同埋制度、公民參與同埋良好管治。
# 根據非洲人權和民族權利憲章同埋其他相關嘅國際人權文書，推廣同埋保護人權同埋民族權利。
# 建立必要嘅條件，令到非洲大陸喺全球經濟同埋國際談判中發揮應有嘅作用。
# 喺經濟、社會同埋文化層面推動可持續發展，並推動非洲經濟融合。
# 喺人類活動嘅所有領域推動合作，提高非洲人民嘅生活水平。
# 協調同埋統一現有同埋未來區域經濟共同體之間嘅政策，逐步實現聯盟嘅目標。
# 通過推動各個領域嘅研究，特別係科學同埋科技，推進非洲大陸嘅發展。
# 同相關嘅國際夥伴合作，消除可預防嘅疾病，並喺非洲大陸推廣良好嘅健康。

非洲聯盟由政治同埋行政機構組成。最高決策機構係非洲聯盟大會，由非盟所有成員國嘅國家元首或政府首腦組成。大會主席係剛果民主共和國總統菲利克斯·齊塞克迪。非盟仲有一個代表機構，即係泛非議會，由265名經非盟成員國國家立法機構選舉產生嘅議員組成。佢嘅主席係羅傑·恩科多·當。

非盟嘅其他政治機構包括：

* 由外交部長組成嘅非洲聯盟執行理事會，負責為大會準備決定；
* 由非盟成員國駐亞的斯亞貝巴大使組成嘅非洲聯盟常駐代表委員會；同埋
* 作為公民社會諮詢機構嘅經濟、社會同埋文化理事會（ECOSOCC）。

作為政治架構秘書處嘅非洲聯盟委員會由南非嘅恩科薩扎娜·德拉米尼-祖馬擔任主席。喺2012年7月15號，德拉米尼-祖馬喺一場激烈嘅投票中勝出，成為非洲聯盟委員會首位女性主席，接替加蓬嘅讓·平。

其他非盟架構由唔同嘅成員國主辦：

* 非洲人權和民族權利委員會設喺岡比亞嘅班珠爾；同埋
* 非洲發展新夥伴計劃（NEPAD）同埋非洲同行評議機制（APRM）秘書處同埋泛非議會設喺南非嘅米德蘭。

非盟首次喺成員國嘅軍事干預係喺2003年5月，派遣由南非、埃塞俄比亞同埋莫桑比克軍人組成嘅維和部隊，監督布隆迪各項協議嘅執行。非盟軍隊仲喺蘇丹達爾富爾衝突期間執行維和任務，之後喺2008年1月1號通過聯合國-非洲聯盟達爾富爾特派團（UNAMID）將任務移交俾聯合國。非盟喺索馬里有一支由烏干達同埋布隆迪部隊組成嘅維和特派團。

非盟通過咗好多重要嘅新文件，喺大陸層面建立規範，補充佢成立時已經生效嘅規範。呢啲包括非洲聯盟預防同埋打擊腐敗公約（2003年）、非洲民主、選舉同埋管治憲章（2007年）、非洲發展新夥伴計劃（NEPAD）同埋相關嘅民主、政治、經濟同埋企業管治宣言。

## 歷史
  
非洲聯盟嘅歷史基礎始於1958年4月15日至22號喺加納阿克拉舉行嘅《首次非洲獨立國家大會》。呢次會議嘅目標係成立非洲日，每年紀念非洲人民擺脫殖民統治嘅解放運動，以及其後團結非洲嘅努力，包括喺1963年5月25號成立嘅非洲統一組織（OAU），同埋1991年嘅非洲經濟共同體。  

批評者指出，尤其係非洲統一組織，冇乜保護非洲公民免受政治領導人嘅侵犯，自然俾人叫做「獨裁者俱樂部」。  

喺90年代中期，喺利比亞國家元首穆阿邁爾·卡扎菲嘅領導下，建立非洲聯盟嘅構思再次興起； OAU 嘅元首同政府喺1999年9月9號發表咗塞爾特宣言（以利比亞塞爾特命名），呼籲成立非洲聯盟。  

呢份宣言之後，喺2000年洛美高峰會通過咗非洲聯盟憲章，2001年喺盧薩卡通過咗實施計劃。同期，亦都成立咗非洲發展新伙伴關係（NEPAD）嘅倡議。  

非洲聯盟喺2002年7月9號由首任主席、南非前國家元首塔博·姆貝基喺德班舉行嘅非洲聯盟大會第一次會議中宣布成立。  

第二次會議喺2003年馬普托舉行，第三次會議喺2004年7月6號亞的斯亞貝巴舉行。  

自2010年起，非洲聯盟計劃建立一個聯合非洲太空機構。  

巴拉克·奧巴馬係第一位喺2015年7月29號喺亞的斯亞貝巴非洲聯盟演講嘅美國現任總統。喺演講入面，佢鼓勵全球透過投資同貿易加強同非洲大陸嘅經濟聯繫，並讚揚喺非洲教育、基建同非洲經濟上嘅進步。不過，佢亦批評咗非洲缺乏民主、領導人拒絕下台、對少數群體（包括LGBT人群、宗教群體同民族）嘅歧視，以及腐敗。佢建議加強民主化同自由貿易，以顯著提升非洲人民嘅生活質素。

## 成員國

### 成員國
以下係非盟成員國：




### 暫停咗成員國資格嘅國家
&nbsp;–因為2009年馬達加斯加政變而暫停。

### 前成員國
 - 因為大部分非盟國家支持西撒哈拉，所以喺1984年離開非盟前身，非洲統一組織。

## 高峰會

*代表非常規性會議

## 攷

## 出面網頁

*    
* 
* 
* 
* 
* 
* 

類:非洲
楊茜堯

**楊茜堯**（，），原名**楊怡**（），係香港女演員，鄉下喺廣東湛江，係無綫電視前藝員。楊怡憑住劇集《智勇新警界》喺《2003年度萬千星輝賀台慶》贏到「本年度我最喜愛的飛躍進步女藝員」，之後又憑住劇集《宮心計》喺《2009年度萬千星輝頒獎典禮》贏到「我最喜愛的電視女角色」。

## 簡歷
楊怡自細喺沙田沙角邨同馬鞍山恆安邨度大。家姐楊卓娜（原名楊娜）都係無綫電視藝員。中學喺馬鞍山潮州會館中學讀，直到1999年中五畢業之後，就入咗無綫電視第13期無綫電視藝員訓練班。

訓練班畢業之後，佢試過喺《萬千星輝賀台慶》入面做歡樂小姐，同埋喺幾套電視劇入面做茄喱啡。第一次拍電視劇，就係喺《狀王宋世傑》入面做一個冇對白嘅師姑。去到2001年，因為佢個樣好似當時無綫嘅一線花旦張可頤，於是監製就被安排佢喺《婚前昏後》入面做佢個妹孫慶欣，觀眾先開始留意佢。 

2003年，入咗行4年嘅楊怡終於憑住《智勇新警界》入面嘅「wet妹」角色溫嘉莉贏咗當年嘅「我最喜愛的飛躍進步女新人獎」。之後，佢有得喺《大唐雙龍傳》、《學警雄心》、《滙通天下》、《賭場風雲》、《溏心風暴》同《建築有情天》等等嘅電視劇演出。 

到咗2008年，楊怡喺《溏心風暴之家好月圓》中演「攞女」孫皓月一角，憑住呢套劇攞到2008年度萬千星輝頒獎典禮「最佳女配角」。第二年，楊怡喺古裝劇《宮心計》入面第一次演反角姚金鈴，重成為2009年度萬千星輝頒獎典禮「最佳女主角」大熱門之一。 

喺2009年度萬千星輝頒獎典禮，楊怡就憑住《宮心計》中姚金鈴一角，攞到「我最喜愛的電視女角色」，同時重贏埋無綫頒出嘅「最佳表現獎」。但係，頒獎典禮之後，有啲網民認為楊怡冇資格攞「我最喜愛的電視女角色」，惹嚟一啲Fans狂插賽果唔公平。

2020年10月，楊怡宣佈兩公婆一齊改名，自己改名做「楊茜堯」，老公羅仲謙改名做「羅子溢」。

## 演出作品

### 電視劇（無綫電視）

## 代言產品
* 2010年－2013年：《2B Alternative香港代言人》

## 同其他藝人關係

### 胡定欣
兩人曾經被指不和，事緣喺《萬千星輝頒獎典禮2010》嘅時候，鏡頭咁啱影到楊怡疑似用肩撞兼藐爆身旁嘅胡定欣，楊怡刻意擰轉背唔望定欣，只顧同另一邊嘅徐子珊傾偈，隨即傳出兩人其實已不和多年，亦有真係因為為咗吳卓羲爭風呷醋。不過，二人先後都喺社交媒體表示大家並無不和，之後喺一啲公開場合二人都有合照。

## 參考資料

## 出面網頁
*
*
* 
* 
* 
*
*
*
*
*楊怡個人網站 TaviaYeunG.com
*楊怡國際總站 怡居
瀕危語言

係指「講嘅人越嚟越少，就嚟會唔存在」嘅語言。

## 語言瀕危程度嘅鑒定
喺語言學度重未有鑒定語言瀕危程度嘅統一方法。標準有好多，例如2000年2月喺德國古龍開嘅瀕危語言學會議，會員一致通過將語言按現狀分7級：
# 安全嘅語言：前景好好，講嘅所有人包埋細路仔都學同用嘅話。
# 穩定但係受威脅嘅語言：講嘅所有人包埋細路仔都學同用嘅話，不過總體好少人用。
# 畀人侵蝕緊嘅語言：講嘅人中有啲人講咗第隻話，凈低啲重用緊呢門語言。
# 瀕危語言：用嘅人都响20歲打上，而啲細路仔就唔再學同用嘅話。
# 嚴重瀕危語言：用嘅人都响40歲打上，啲細路同後生唔再學同用嘅話。
# 就嚟冇嘅語言：得少數70歲打上嘅老人家重用，而其他人幾乎都唔講嘅話。
# 滅絕咗嘅語言：冇晒人講嘅話。

喺中國最典型嘅瀕危語言係滿洲話，因為滿族人响辛亥革命之後逐漸用中文，而家識滿洲話嘅就得返黑龍江省黑河市、富裕縣少數邊緣村鎮嘅七老八十同部份語言學家，而識寫滿文嘅更少之又少。

有啲語言，雖然有成萬人講，但係依然會畀人定為瀕危語言，因為嗰啲話而家越嚟越少後生同細路會視之爲母語/第一語言，例如漢語系個別弱勢語言。

相比之下，喺文明邊緣嘅一啲語言，雖然講嘅人數唔過百，但係因為所有識講嘅人，包括後生同細路都重會視之為主要乃至唯一嘅溝通語，所以呢一個語言嘅前景依然光明。

## 造成語言瀕危嘅緣由
一般嚟講，瀕危語言係啲冇咗國家形態嘅少數民族嘅話或者係地區語言。

造成瀕危嘅原因有好多，有外部亦有內部。外部嘅好似講嘅人少而且唔集中、族群分化、民族融合、社會轉型呢啲。內部因素好似自身就弱勢或者冇書面化、自身嘅缺陷好似詞彙同語法滿足唔到社會複雜交流嘅需要。

喺而家嘅全球化嘅情況下，訊息全球化同唔對路嘅語言政策更加助長強勢語言興旺同弱勢語言消亡。

另外呢個亦都同母語人群對自己母語嘅忠誠度問題有拏褦，有啲地方嘅人一旦佢母語畀強勢語言威脅就會奮起反抗爭取權益，而有啲地方嘅人反而就自願放棄母語。

因為社會、歷史唔同，語言自身特點唔同，令啲語言嘅瀕危原因都唔同。

## 語言多樣性現狀
### 全球範圍
全球家下經已有超過750隻話冇咗，好多話得番好少嘅母語人士。聯合國估計，目前世界現存語言當中，有一半嘅話唔夠一萬人用，四分一嘅話唔夠一千人用。除非有效搶救，如果唔係一個世紀之內呢啲話（至少3000種）會冇咗。

### 中國
而家中國少數民族嘅話嘅多樣性受到好大威脅。比如，塔塔爾族大概5000人，識講本族話嘅唔夠1000人；赫哲話得十幾個60歲以上嘅老人識講；阿昌族一個分支嘅人講嘅仙島話得百零人講；重有土家文、仫佬文都係瀕危語言。官方話中國有120種少數民族話，得50幾種有字，實質上得22種係實際用到佢啲字啫。冇字嘅語言，講嘅人少於萬人，凈喺老人嘅山歌、古仔中流傳，實質就嚟冇。

漢語方言中，因為1980年代之後人口流動好大，有好多話受到外來人口同強勢語言嘅衝擊，重有啲係推普過度造成本土語言衰亡，比如金華、南寧、福州、海口。

## 關於語言瀕危嘅觀點
關於語言多樣性嘅減弱，啲人有兩派觀點。

第一種係認為語言多樣性嘅減弱帶嚟無可估計嘅損失，破壞文化生態嘅多樣性，令佢背後所承傳嘅文化冇咗載體，因此要不惜一切挽救返佢哋，理由有：
* 呢啲就嚟冇嘅話能夠為語言學家同認知學家、哲學家提供研究人類思維嘅寶貴資料。
* 本土語言係本土文化嘅唯一載體。
* 語言能夠幫人理解人類歷史。

而另一種觀點認為少噉啲語言唔可惜，而且要鼓勵，因為少啲語言減少間隔，使啲人更輕鬆徹底交流，慳番翻譯成本。

## 復興瀕危語言
有兩個方法，語言檔案編制同語言復興。前者係將一門語言嘅文法、詞彙、句法、民間文學用語言學嘅方式完整記低；後者係用政治、媒體、教育手段增加呢門語言嘅使用者。

語言復興可以復興瀕危語言之外，重可以令死語返生，最有名嘅例子係希伯來話嘅復活。

## 參考
雜種狗

**雜種狗**（或者叫做**雜交狗**、**混血狗**、**混種狗**）係指兩種或者多過兩種狗雜交而生嘅狗。

## 培育用途
雜種狗視乎品種，可以勝任好多狗嘅用途，例如工作犬、玩賞犬、獵犬、運動犬…

## 相對於純種狗嘅優勢
## 相集

 
Image:Puppymix.jpg|一隻指示犬 同 斑點狗 嘅混種狗。
Image:Lakeland Patterdale Cross.jpg|一隻 Lakeland Terrier 同Patterdale Terrier 嘅混種狗，可以作寵物，亦可以做 工作嗲利。工作犬 混種 通常 唔會 有 混成詞 嘅 名。 
Image:Tucker_for_Wiki.JPG|混種狗有時只會遺傳其中一邊親本嘅體型同外貌。右邊呢隻公嘅 Australian Shepherd／Shiba Inu 混種狗，外形 同 體型 都 好似左邊純種嘅乸 Shiba Inu。雖然 澳洲牧羊犬 比 柴犬 重接近 四十 磅，而且 毛質相差 好大，但 呢隻 混種狗 同樣 遺傳咗 乸 嘅 體型 同 外貌。 
Image:Labradoodle Scrappy.jpg|一隻 三歲 嘅 Labradoodle（拉布拉多 同 貴婦狗 嘅 混種）。 


## 睇埋
* 狗
* 雜種狗一覽
Chevrolet Corvette (C1)

**Chevrolet Corvette (C1)**，即係**雪佛蘭考維特（C1）**，係美國通用汽車旗下嘅雪佛蘭品牌開發嘅第一代跑車，首先攞嚟賣嘅係1953年款。

## References

## 出面網頁
*The Corvette Museum: Corvette Timeline
*
降頭

**降頭**（**Tame Head**，又叫**降頭術**或**落降頭**），係流行喺東南亞地區嘅一種傳統巫術，特別喺泰國、馬來西亞、印尼、緬甸等地方最為常見。降頭術通常被認為係一種結合咒語、靈異力量同埋儀式嘅神秘技術，主要用嚟進行報復、愛情操控、健康影響或者其他目的，喺民間流傳得非常廣泛，亦被視為一種帶負面效果嘅巫術。

## 落人降頭者嘅目的
降頭術通常有以下幾種主要用途：

;報復
有人因為仇怨或者不滿，會搵降頭師施降，想對方受到傷害，包括生病、精神失常，甚至死亡。

;愛情控制（又叫「情降」）
有啲人會用降頭術令心儀嘅對象對自己產生迷戀或者愛慕，甚至變得無法抗拒施術者。

;改變命運
透過降頭術，施術者希望改變目標人物嘅運勢，例如令對方破產、事業失敗或者家庭破裂。

## 方式
降頭術嘅操作方式有好多種，通常都涉及靈異儀式同特定材料，例如：

;施降物品
降頭師會將詛咒物（例如釘仔、頭髮、骨灰、屍油等）偷偷放入目標人物嘅食物、飲品或者住處，讓對方無知覺咁中降。

;降頭儀式
喺特定時間（例如午夜），降頭師會透過吟唱咒語、祈禱或者召喚靈體，將詛咒施加喺目標人物身上。

;靈體附身
一啲降頭術會通過惡靈或者鬼魂附身，直接影響目標人物嘅健康或者精神狀態。

## 傳說對俾人落降者嘅影響
據傳，被降頭術影響嘅人可能會出現以下情況：
*身體問題：無法解釋嘅病痛，例如高燒、嘔吐、身體虛弱，甚至醫生都搵唔到原因。
*精神困擾：包括幻覺、極度恐懼、失眠，甚至精神崩潰。
*厄運纏身：事業失敗、人際關係出現問題，或者遭遇連串嘅不幸事故。
*愛情依附：被施降者可能會失去理智，完全迷戀或者服從施術者。

## 防禦同破解
由於降頭術被認為非常可怕，東南亞地區嘅民間信仰發展咗一系列防禦同破解降頭術嘅方法，包括：
*護身符：佩戴佛牌、護身符等，被認為可以抵擋降頭術嘅影響。
*淨化儀式：請高僧、道士或者靈媒進行淨化，透過聖水、香火、咒語驅走邪靈。
*反制降頭：搵更高明嘅降頭師進行反降，或者破解已經施加嘅降頭。
*基督教方法：即使係非基督徒，都可以請牧師或者基督教領袖幫助，透過奉耶穌基督之名進行祈禱驅魔，使用聖水，或者進行驅邪儀式（例如讀《聖經》經文同祈禱），相信可以驅散邪靈，解除降頭術嘅影響。

## 文學同流行文化
降頭術喺泰國、馬來西亞同其他東南亞地區，唔單止係一種民間信仰，仲成為咗當地恐怖文學同電影嘅熱門題材。例如，喺泰國同馬來西亞嘅恐怖電影入面，降頭術通常被描寫成一種極度恐怖同神秘嘅力量。

## 現代觀點
喺現代社會，降頭術通常被視為迷信或者心理暗示嘅結果。不過，喺受降頭術文化影響深遠嘅地區，呢種信仰依然對當地民眾嘅心理同行為有深遠嘅影響。

## 睇埋
* 落毒
* 謀殺

## 參考
恩寧路

**恩寧路**（）係廣東省廣州市荔灣區嘅一條一般嘅馬路，1931年開始整。成條馬路係西北-東南走向，西北邊從龍津西路同埋多寶路嘅交界開始，一直向東南噊過彎去到第十甫路同寶華路嘅交界嗰頭。喺依家嘅廣州入邊，恩寧路係有著最完整同最長嘅騎樓街，呢度係近代廣州粵劇曲藝、武朮醫藥、民間手工藝等傳統文化傳承遺跡最密集嘅地區之一。喺千禧年後嘅城市清拆中面臨著保育問題，係一時激發咗廣州嘅文化維繫同本土意識嘅思考，一路受到咗多方關注。

中國生物多樣性保護與綠色發展基金會（綠發會）、深圳市古村之友古村落保護與發展促進中心（古村之友）等幾個社團經蒐集開發恩寧路入邊嘅多個個案資料，向廣州市中級人民法院遞交咗針對廣州市荔灣區城市更新建設項目管理中心、廣州萬科企業有限公司、中建四局第六建設有限公司等六個機構嘅訴狀，指控呢啲部門係有份破壞咗恩寧路嘅歷史街區。法院喺2021年3月尾簽收咗呢啲起訴資料，照法定程序係會喺七日內答覆係咪立案。

## 保育問題嘅概覽
2006年11月履職嘅中共荔灣區委書記劉平係第一個提及咗恩寧路改造，話係將會喺恩寧路「危破房改造項目」度搞啲新模式，會作為廣州市舊城改造嘅試點同未來範例。

喺2006年聖誕節召開嘅市政府某會議分組討論度，時廣州市市長張廣寧，就話荔灣（區政府）係可以考慮喺恩寧路改造工程度，試點由市、區兩級政府共同做好居民嘅搬遷安置，再請有信用嘅地產公司提出建設方案仲有實施效果，經政府審定後交由開發商建設。呢陣時廣州由1999年政府頒令「舊城改造不讓開發商參與」嘅禁制政策係開始鬆動埋。

恩寧路2014年11月經廣東省人民政府核准，納入咗歷史文化街區嘅範疇，成為埋官方主打嘅廣州歷史文化名城嘅一部分。劃定嘅文化街區範圍入邊，雖然經官方認可咗不可移動文物保護單位7個、歷史建築7個加埋傳統風貌建築31個，但係由清拆開發到建立永慶坊一路都係有著唔少嘅破壞同爭議。

### 破壞
根據返2021年4月左近綠發會、古村之友等整理咗嘅資料，喺恩寧路歷史文化街區嘅項目建設入邊，劃定嘅核心保護範圍同建設控制地帶都有大拆大起嘅情況發生，大量傳統風貌建築係受到咗破壞，兼且實際仲新起埋唔少嘅現代建築：

* 訂作傳統風貌建築嘅十二甫西街87、89、93號係俾人用修繕嘅名堂，未經批准而再加多或新起過其他嘅建築，拆剩正立面嘅一棟牆同連通新嘅屋宇；
* 訂作傳統風貌建築嘅恩寧路鐘巷35民居側面嘅外牆係俾人拆咗，內部嘅梯級、樓板都清拆埋，結果就同新起嘅賓館連成一體，徹底毀壞咗傳統風貌建築嘅搆成要素；
* 訂作傳統風貌建築嘅恩寧路223號、225號、231號騎樓經工程隊嘅重新修繕，外立面係明顯咁唔再啱原訂嘅保護標準；
* 訂作傳統風貌建築線索嘅恩寧路大地新街2-1號民居，俾工程隊拆剩一棟牆，破壞咗成個屋宇而且係冇法復原；
* 訂作傳統騎樓建築嘅恩寧路151、153號，俾工程隊拆剩騎樓柱同騎樓立面嘅山花，變成係重新起過咁，完全唔啱原訂嘅保育標準；
* 另包括紅線女夫婦舊居在內嘅一系列原有保護價值嘅屋宇，係俾工程隊拆嗮再跟著起過、改造成玻璃屋等現代建築。

## 個名
呢條馬路個名嘅來源，有兩隻講法。

### 出現咗五條馬路？
呢條路開始整嗰陣，由於附近有十一甫、恩寧東路、恩寧鐘巷、恩寧北路同恩寧市響度，所以就改咗「恩寧路」呢隻名。

### 恩頭村同寧溪村響附近？
根據專家考察過呢條路嘅歷史，原嚟呢條路嘅其中一笪地係有個恩頭村，重有一笪地係寧溪村嘅。而開始整呢條路嗰陣，就一定經過呢兩個村，所以為咗照顧好呢兩個村嘅關係，咪就改咗名嗌「恩寧路」囉。

## 改名風波
喺1966年嘅文化大革命嗰陣，呢條馬路就改咗名嗌「秀麗一路」，後嚟喺1981年嗰陣將個名改返轉頭，啫係依家嗌「恩寧路」。

## 經過嘅道路
呢度啲路嘅順序係從東南去到西北嚟排嘅，其中**加粗**咗嘅字係主幹道：
*第十甫路、寶華路
*蓬萊路
*叢桂路
*多寶路、龍津西路

## 特色
呢條路都好有西關嘅特色，因為兩邊都有騎樓響度，加上呢度重係廣州入面最完整同最長嘅騎樓街。以前呢度係西關入面最繁華嘅一笪地。

## 參攷
南越王墓

**南越王墓**，又叫做**南越文王墓**，係南越國一墓，喺家下中國廣州城內。佢係第二任南越國王趙昩嘅陵墓。南越國祚，相當於當時北方，秦末到漢武，《史記》叫趙昩做趙胡。當時南越國定都番禺，卽家下廣州城中。

墓喺省城解放北路，象崗山上，喺中國大酒店嘅北邊，喺越秀公園嘅西邊。

趙昩係開國祖趙佗嘅孫，號稱「南越文帝」。在位公元前一三七年至到公元前一二二年。南越王墓，喺現知嶺南古墓之中，規模最大，隨葬品最多，墓主人身份亦係最高。哩個墓出土嘅陪葬品，有文帝行璽金印，係中國出土嘅第一個帝印。墓一九八三年喺哩塊地起樓嘅時發現，挖掘清理之後，喺原地起咗西漢南越王博物館來保護，係家下係中國全國重點文物保護單位。

類:廣州嘅墳場
Mensa International

**門薩學會**（**Mensa International**）係一個國際性組織，喺1946年創辦，由大律師Roland Berrill同科學家Dr. Lance Ware喺英國牛津創建，最大特色係該會以智商為唯一入會標準。

## [[香港]]分會
香港門薩學會係香港地區唯一被認可嘅門薩學會分會，截止2006年已有過千人通過佢嘅入會測試。

## 至出名會員
*Issac Asimov，有名科幻小說同科普讀物作家
*David Michael Webb，香港聯合交易所前董事，花名「股壇長毛」
*Jodie Foster
*嘉碧儀

## 出面網頁
*Mensa International
*Hong Kong Mensa
* IQ test
騰龍

**騰龍**（英文：Tamron Co., Ltd.，日文：株式會社タムロン；東證1部：7740）係日本一間生產相機鏡頭同其他商用、工業用光學儀器嘅公司。Sony有 11.08% 嘅騰龍股份。兩間公司一齊研究畀 Sony α 系列單鏡反光相機嘅鏡頭，用 Sony 做牌子名。

目前，騰龍生產適用於佳能、藝康等牌子嘅數碼單鏡反光相機鏡頭。

2010年下半年推出嘅騰龍 SP 70-300mm F4-5.6 Di VC USD 鏡頭係佢史上第一款帶有超聲波摩打嘅鏡頭產品。

而家騰龍最輕、細、快嘅鏡頭係 18-270mm F/3.5-6.3 Di II VC PZD (Model B008)。

## 參考

## 睇埋
*數碼相機

## 出面網頁
*
*
*
保時捷 911

**保時捷 911**（，一啲車迷叫佢做**波子 911**）係一款雙門跑車，由德國保時捷出品。佢嘅造型好特別，而且一直冇乜點變。後置偈，獨立懸掛。 

## 參攷

## 參閱
*
*
*

## 讀埋
* Frère, P. (2006). *Porsche 911 Story* (eighth edition). J H Haynes & Co Ltd. ISBN 1-84425-301-5.
* Meredith, L. (2000). *Porsche 911*. Sutton Publishing. ISBN 0-7509-2281-8.
* Morgan, P. (1995). *Original Porsche 911*. MBI Publishing. ISBN 1-901432-16-5.
* Raby, P. (2005). *Porsche 911 Identification Guide*. Herridge & Son. ISBN 0-9541063-8-5.
* Wood, J. (1997). *Porsche: The Legend*. Parragon. ISBN 0-7525-2072-5.

## 出面網頁

*Official Porsche 911 microsite
*Official USA Porsche 911 page
*Porsche 911 Peru (Spanish site)
*Radio List for Porsche (1974-1989)
馬蹄糕

**馬蹄糕**（讀音：maa⁵ tai⁴ gou¹）係點心一種，用馬蹄粉整，以廣州泮塘馬蹄粉整最出名。以馬蹄粉（馬蹄粉）、地瓜粉、馬蹄、白砂糖為主要原料。采用糖水拌合馬蹄粉或地瓜粉蒸制嘅核心工藝，成品呈茶黃色半透明狀，質地軟滑爽韌兼具，可折而唔裂，衍生出雙色、透明等品類。正宗泮塘馬蹄糕入邊係無馬蹄粒嘅，單用馬蹄粉整，所以顏色無咁鮮艷。馬蹄糕亦係唐人過年成日食嘅糕點。
蝦餃

**蝦餃**係廣東點心嘅一種，以一至兩隻蝦做主餡用一層澄麵皮包住，份量通常以一啖為主。傳統嘅蝦餃係半月形，表面類似蜘蛛肚，大概有十二褶，餡料有蝦、豬肉、筍等，有啲唔理成本令人覺得抵食嘅係純蝦肉蝦餃。優質好味嘅蝦餃一定要皮薄而軟，如果蝦餃皮係半透明就更加好；蝦肉要爽口彈牙，餃裏面有少量汁液，成隻餃就要夠熱係最好嘅。

## 起源
蝦餃嘅起源地，有人指出係廣州漱珠崗附近五鳳鄉嘅怡珍茶樓。最早嘅蝦餃叫做「五鳳鮮蝦餃」，誕生時間喺1920年至1930年之間。

## 參考
法網

**法網**可以指：
* 法律嘅覆蓋，例如「難逃法網」。
* 法國網球公開賽嘅縮寫。
Wong

**Wong** 係一個英文繙音，通常指中文姓，可以係：
* 王氏，又叫三劃王
* 黃氏，又叫大肚黃
* 汪氏
伊塔馬佛朗哥

**伊塔馬佛朗哥**（；）係巴西政治人，喺南大西洋近巴西薩爾瓦多同里約熱內盧之間嘅海域出世，1990年3月15號開始做巴西副總統。科洛喺1992年10月2號被逼辭職之後，由渠代理總統職務，直到12月29號宣誓就任巴西總統，任期至1995年1月1號。

佛朗哥卸任總統之後，喺渠家鄉米納斯吉拉斯州做州長。渠亦成為嗰個州嘅國會議員，到過身時重做緊議員。

因為診斷有白血病，佛朗哥喺2011年5月21號入住聖保羅一間醫院接受治療。6月27號發展成肺炎，最後喺當地時間7月2號上晝過身。巴西總統宣布為渠舉行七日嘅哀悼，遺體喺7月4號火化。
鄧育昆

**鄧育昆**（）係台灣出名編劇，先後同女星金玫同劉雪華結過婚。

慢慢淡出影視圈嘅鄧育昆、劉雪華兩公婆喺2008年賣晒香港、台灣嘅樓，喺上海買樓定居。

2011年7月4號凌晨約莫四點喺上海淮海西路屋企墮樓身亡，享年65歲，調查指佢好有可能係為咗整衛星天線唔覺意墮樓。
腦退化

**腦退化**，有陣時又叫**失智症**，現稱**認知障礙症**，香港別稱**腦退衰**或**腦衰竭，或者腦衰弱**，**腦弱態**，又稱**腦萎縮或腦萎**，俗稱**老年痴呆**、**老人痴呆**，學名叫**阿兹海默病**（），係一種疾病，因為腦嘅老化而令到認知功能逐漸退化，多數出現響65歲以上嘅老人家。

## 主要症狀

腦退化症係一種廣泛嘅病症，涉及患者嘅認知功能普遍噉下降，會嚴重影響個人執行日常事務嘅能力。核心症狀包括記憶衰退同思維過程困難。患者經常會出現以下嘅症狀：認知功能受損，例如喺熟悉嘅地方蕩失路、唔識解決問題、判斷力下降等，亦會出現語言障礙，例如用詞不當、唔記得家人或朋友嘅名；仲會有行為同心理變化。行為症狀可以表現為情緒困擾、焦慮、不安，甚至係唔恰當嘅行為可能源於認知抑制受損。症狀嘅進展速度因亞型而異，但通常都係持續、逐漸惡化嘅過程。

## 病生理學

研究顯示，腦退化涉及腦部嘅異常：喺腦退化之下，腦多個部份嘅神經元都會快速噉萎縮，搞到神經系統多部份失去原有嘅功能。

比如下圖噉，下圖描繪嘅係正常人腦（左半）同埋有腦退化嘅人腦（右半）。齋靠肉眼已經睇得出，有腦退化嘅腦萎縮咗好多。





亦有啲研究探討腦退化同額葉之間有咩關係。

## 診斷方法

要診斷腦退化，可以用各種神經心理學方法測量病人嘅認知能力有幾高，亦會用到神經造影，製造圖像畀醫生用目測嚟檢查病人嘅腦狀態係點。

## 預防方法

有好多方法都被指係可以預防腦退化。

譬如多種嘅認知刺激方法，都被指係能夠減低腦退化發生嘅機率。例如環境豐富化就係噉。

## 文化討論

有唔少文化產物都以腦退化為題。例如係港產片《愛·還記得》噉。

## 參閱
*記憶
*遺忘
*反應時間

## 引咗

## 外拎
砵典乍街

**砵典乍街**（典讀甸；），又寫**砵甸乍街**，係香港一街，喺中環一帶。原街只係行人，依山而上，時斜路，時樓梯，舖晒石板，所以又叫**石板街**。後尾跟填海，向北伸入填地，呢段可以行車。中環填地一段，由干諾道中起，到皇后大道中止。過皇后大道中之後，就係石板街。石板街可以上荷李活道同雲咸街分界，過馬路就係舊中環差館。條街係香港中環早期街道之一。

## 名
條街係一八五八年命名。砵典乍個名，來自香港首任總督砵甸乍。雖然個名寫典字，但人人都破讀做甸。之不過唐人多數叫石板街。

## 史
砵典乍街係條舊街，喺十九世紀末，佢係中環唐人同洋人分野。《香港雜記》有話「西人庄口，俱萃於中環，由砵典乍街至操兵地之間。」可見砵典乍街以東，係當時西人集中地，而唐人就喺街西發展。

## 街
### 填地
中環填地一段，由干諾道中起，過德輔道中，斜上皇后大道中。過皇后大道中之後，就係上山嘅石板街。

干諾道街口，可以上行人天橋，駁去全港最長嘅行人天橋，卽中區行人天橋，側邊有交易廣場。干諾道到德輔道一段，東南一邊，有 華人銀行大廈同華懋大廈，而西北一邊，有永安集團大廈。華人銀行大廈，有門牌二號A。喺德輔道街口，見電車路橫過。德輔道同皇后大道一段，西北一側，係萬宜大廈，而東南一側，有唔少大廈，德輔道街口，有軟庫中心，其餘大廈門號由二號到卅號，到皇后大道街口，有泛海大廈，轉角位有中藝百貨。

### 石板街
石板街會過士丹利街，再上就到威靈頓街，呢度街口，亦斜角分出擺花街。過威靈頓街之後，再上，東面有樂慶里，西面有伊沙里，再上就係荷李活道同雲咸街分界，對住舊中環差館。舊中環差館，舊時又叫巡補房。《香港雜記》有云，「由砵典乍街直上，便是巡捕房之正門。」

石板街一段，石板係麻石來嘅。石板打橫一行行，凹凸相間，方便人上落。雨水會喺兩邊瀉走。街邊兩邊有小販檔。

二戰前砵典乍街有防空隧道（Air-Raid Precaution Tunnels），但後尾廢棄唔用。

## 註
聞喜

**聞喜**（）係中華人民共和國一縣，叫**聞喜縣**，家下歸山西運城。縣有一千一百六十平方千米，二零零二年計，人口卅八萬。

## 史
聞喜，秦國之前叫桐鄉。秦國改名做左邑。漢元鼎五年秋，卽公元前一百一十二年，當時皇帝劉徹，派咗十萬大軍打南越國。打咗一年零，卽六年冬，就平定南越。當時劉徹去視察河南緱氏，或征伐匈奴之中，捷報傳到皇帝手上。當時佢去到左邑縣桐鄉，聽到就好開心，就劃左邑縣一部份，叫做聞喜。後尾，左邑都併埋入聞喜。之後有疆界變遷，但聞喜個名，就沿用至今。

聞喜一帶，係上古姜姓人聚居之地。周嘅始祖，姬棄后稷。佢老母姜嫄，就係呢度嘅人。姜嫄墓記講，邑西北卅五里有冰池，世傳后稷棄此，卽係《詩經》講嘅「寘之寒冰」。池東有姜嫄墓，山後荒壟數十畝，係邰氏墳。稷播穀於此始，所以叫山做稷。山上有后稷陵，下有姜嫄墓。

## 行政區
聞喜家下有七鎮六鄉。鎮有桐城鎮、郭家莊鎮、東鎮鎮、禮元鎮、凹底鎮、薛店鎮同河底鎮。而鄉有神柏鄉、柏林鄉、陽隅鄉、侯村鄉、裴社鄉、后宫鄉同石門鄉。

## 經濟
聞喜務農爲主，主要產小麥、棉花，係省中要地。而工業產玻璃、鎂。

## 土產
*聞喜煮餅

## 出面網頁
*
世界新聞報

**世界新聞報**（）係英國一份小報，每個星期日出。呢份報紙喺1843年創刊，1969年成為梅鐸嘅新聞集團旗下嘅報紙，通常畀人當係太陽報嘅星期日版。呢份報紙摺埋之前每個禮拜出版印刷3,445,459份，係世界上發行量最大嘅英文報紙。

世界新聞報以報導好多名人同埋關於佢哋嘅醜聞而出名，特別鍾意報導性醜聞。誰不知份報紙本身都係因為一系列嘅醜聞嚴重影響咗佢嘅名譽，終於份報紙喺2011年7月10號出埋最後一期後停刊。

## 拎
* 世界新聞報
葵青劇院

**葵青劇院**（**Kwai Tsing Theatre**）係香港一劇院，喺葵芳中部，就近港鐵葵芳站。佢係區域市政局決定起嘅，喺葵青區，所以就叫葵青劇院。戲院一九九六年動工，一九九九年啟用。家下係香港中型表演場地之一。

喺興寧路十二號，開朝九晚十一。設施有表演場地，以及演藝廳、黑盒劇場、廣場、演講室、舞蹈室、排演室。

## 地理
葵青劇院周圍，四面平坦，三面環路，一面接樓。佢東北係新都會廣場，西北有興芳路，西南有葵福路，東南有興寧路。而佢正門門牌，就係興寧路十二號。東面見葵芳地鐵站，西北見葵涌運動場。

## 史
葵青劇院，塊地原本係葵涌對出嘅垃圾灣，卽係海來嘅，有水上人聚居。二十世紀六十年代，垃圾灣填海，是爲葵涌新區。而葵青劇院笪地，連同家下新都會廣場、葵涌廣場兩笪地，曾經係葵泰臨時房屋區所在地。葵泰拆咗之後，先後落成葵涌廣場、新都會廣場，而葵青劇院笪地，就一直丟空。

喺新界人口眾多嘅行政區之中，都有大會堂、民娛中心等，唯獨葵青區無文藝表演場地。最尾區域市政局決定起葵青劇院。劇院於一九九六年動工，耗資約莫四億七千萬港元。到咗一九九九年十一月十八號，由臨時區域市政局主席劉皇發主持開幕。

後尾香港政府廢區域市政局，場地就交畀政府部門，康樂及文化事務署管。

## 場地
葵青劇院家下係康樂及文化事務署之下，新界五個主要演藝場地之一。劇院外表，由幾個弧形組成，牆有曲有直，以圓滑夾埋一個建築。咁嘅外觀，標誌本土藝術多元。劇院主要表演場地，有演藝廳，是爲中型表演場地。此外有展覽場地、排演同埋演講室，種種設施，迎合藝術工作者嘅需要。

## 實景

File:HK_KwaiTsingTheatre_ChinaLandRest2.jpg|葵青劇院外觀（一）
File:HK_KwaiTsingTheatre_Qui.jpg|葵青劇院外觀（二）
File:HK Kwai Tsing Theatre Night.jpg|葵青劇院大堂入口
File:HK_KwaiTsingTheatre_Lobby.jpg|葵青劇院大堂
File:HK_KwaiTsingTheatre_MetalStatue.jpg|廣場的藝術擺設（一）
File:HK_KwaiTsingTheatre_MetalStatue2.jpg|廣場的藝術擺設（二）


## 出面網頁
*葵青劇院官方網頁
* 官方網頁
*會堂之友
執正中文

《**執正中文**》係香港作家陳雲寫嘅文化書，論中文章法同政治文化，係中文解毒嘅續集。
阿拉伯文數字

**阿拉伯文數字**係指阿拉伯文形式嘅數字。而家世界上主要有兩種阿拉伯文數字：

* 中東國用嘅阿拉伯文數字，又叫做「標準阿拉伯文數字」
* 伊朗、阿富汗、巴基斯坦同埋印度一啲文用嘅「東阿拉伯數字」

同阿拉伯文一樣，喺大多數情況下，呢啲數字係從右到左排列嘅。
達里奧干卡

**達里奧干卡**（，）係阿根廷退役嘅足球員，踢進攻中場。曾經效力中國足球超級聯賽嘅廣州恆大淘寶同上海上港，同埋巴西甲組足球聯賽嘅富明尼斯、阿根廷甲組足球聯賽嘅泰格利同河床等足球會。

## 職業生涯
出身阿根廷乙組足球聯賽嘅泰格利體育會，15歲時第一次聯賽出場。一年之後被河床體育會收購。2004年被租借到智利嘅天主教大學，攞到智利甲組足球聯賽秋季聯賽嘅冠軍，亦係佢嘅第一個冠軍。2006年再次被租借到羅沙里奧中央。2007年被租借到華斯高足球會。2008年被租借到富明尼斯。2009年富明尼斯正式同干卡簽約。

2010年喺富明尼斯攞到巴西甲組聯賽冠軍之後，佢被評為聯賽最佳球員。

2011年干卡俾廣州恆大買咗入嚟，轉會費係1000萬美金。佢嘅人工係現時世界第三高。

干卡喺2013賽季再幫廣州恆大攞到中超冠軍同埋亞洲冠軍盃冠軍。喺2013年11月3號嘅2013賽季中超聯賽最後一輪5比0擊敗武漢卓爾嘅比賽入面，佢射入咗第一個入波之後就除低咗件波衫，寫咗有「唔理我喺邊度都好，你哋都喺我嘅心入面」同埋「多謝」字樣嘅底衫向廣州波迷講拜拜。

2013年11月17號，巴西球會富明尼斯官方話干卡會喺2014年1月返去踢。之後喺2015年1月29號返咗去中超嗰度，不過就去咗而家嘅上海上港踢波直到2017年俾巴西嘅法林明高足球會租借走。2018年因家庭搬到美國德薩斯州柯士甸，佢亦轉會到美國嘅柯士甸布德足球會踢波直到2019年4月23號（UTC-6）宣佈退役為止。退役後亦轉行做高爾夫事業。

## 註

## 出面網頁
蘇丹 (搞清楚)

**蘇丹**可以係：

* 蘇丹，非洲一國
* 南蘇丹，非洲一國，2011年7月由蘇丹和平分裂
* 蘇丹 (稱呼)，對伊斯蘭國君主用嘅稱呼
* 蘇丹，西非馬里嘅舊稱
* 蘇詩丁，中國歌手，原名蘇丹
北大刀岃

**北大刀岃**（Turret Rock或Pak Tai To Yan），又寫**北大刀屻**，舊誤聽爲**北大頭羊**（Tai Tan Yang (North)或Tai Tau Yan (North)），係香港一山，高四百七十九米。佢喺新界中部偏北，林村以北，大窩以西，和合石以南。行政上係大埔區、元朗區同北區嘅地界。部份地劃入林村郊野公園之內。同東南面大刀岃，一脈相承。之所叫大刀岃，皆因山脊兩側，都係懸崖或斜坡，形似大刀向天。

## 名
岃係山好高咁解，大刀就係佢嘅形狀，高而窄，似大刀向天。一向手寫岃字，但要遷就中文電腦輸入，亦寫屻字。

## 地理
北大刀岃同大刀岃，係同一山體，北大刀岃佔山體東北部。山體走向，西南到東北，由林村到粉嶺。佢東側係大窩谷地，西側係打石湖嘅谷地。佢東西都有山平而走，東面對住九龍坑山，西面對住鷄公嶺。

北大刀岃北邊尾，畀和合石谷叉兩邊，北支過箕勒仔尾落蝴蝶山，東支係和合石墳場。蝴蝶山好近粉嶺火車站。而東側山下，有南華莆、泰亨、坑下莆等村。西側南有牛牯角，而山腳有打石湖、營盤、大隴等村。

## 交通
北大刀岃無車路上頂。最近可以由和合石墳場或牛牯嶺嘅車路上山，再行上頂。
和合石墳場

**和合石墳場**（）係香港一個喺新界和合石嘅公眾墳場，由香港政府管理，係香港最大嘅墳場。和合石墳場起喺山上面，山係北大刀岃東北一支，遍及和合石谷地，山腳到山頂。和合石墳場喺粉嶺西南，可以由粉嶺火車站經華明邨過去。

## 史
和合石村喺二十世紀初立村，寓意和諧好合。地名、墳場名，亦由此而來。

一九四一年，香港政府就有起和合石墳場嘅念頭。當時唐人葬喺九龍七號墳場，即係而家嘅順利邨。政府認為呢個地方，經濟價值好高，就提出搬墓到和合石，騰出土地，發展城市。一九五零年，和合石墳場正式啟用。和合石雖然地點偏遠，但勝在近九廣鐵路，同羅湖嘅沙嶺墳場，有同工之妙。一九五一年開咗和合石支線，方便運載棺木，亦喺清明、重陽，載客拜山。所以今日紅磡火車站側邊，殯儀館林立，絕非偶然。支線喺一九八三年，九廣鐵路全線電氣化後作廢。

和合石墳場，原本得棺地，一九五七年加金塔地。

## 分佈
和合石墳場分棺地同金塔地兩部份按發年期分。後尾墳場位極之缺乏，於是乎，香港政府喺和合石火化場附近，開闢靈灰安置所，安骨灰位之用。另外喺山腳，亦預有大片墓地，留來畀大災難，好似地震、瘟疫、水災等，可以即刻安葬死者。所以叫災難預留用地，係全香港唯一有預留墓地。現時墳埸嘅浩園同景仰園，原來亦係災難預留地。另外和合石墳場時時潮濕，場內留有小片墓地，留畀山泥傾瀉而墓地倒塌，遷葬補償之用。除此之後，亦有公墓、重整棺木地、西安墓園、同鄉墓地

和合石墳場棺地，用來擺棺木，一般只安葬五年，但後尾稍爲放寬，比其他墳場長，但棺木唔留得過八年，否則會強行火化。棺地除咗按年而分，有啲亦按籍貫同宗敎。而金塔地，係永久墓地，用來擺金塔，面積得三英尺乘四英尺，只有重用墓地，再無新地，極爲之逼。和合石墳場，山勢平坦，墓段廣闊，喺同一墓段，墓位好多，唔似其他段段得一兩行。所以墓段中央，出入都有困難。而部份偏遠墓段，行石級都有啲危。墓地蚊患，亦好嚴重。

西安墓園，葬咗客輪西安號大火嘅死者。一九四七年大火，死咗約莫二百人。

## 交通
和合石墳場有車路上，方便送殯上山。之不過，清明時節，拜山人多，年年都封路。後人拜山，要行上山。

## 註

## 睇埋
*和合石支線
*香港墳場一覽

## 出面網頁
*香港粉嶺和合石墳場地圖
*香港《公眾衞生及市政條例》: 和合石墳場是香港公眾墳場
*第132CH 章《和合石、沙嶺及沙嶺(金塔)墳場內私人地段規則》
大刀岃

**大刀岃**（Tai To Yan），又寫**大刀屻**，係香港一山，高五百六十五米。

大刀岃位於新界中部偏北，林村以北，大窩以西南，八鄉以東。行政上係大埔區、元朗區嘅地界。部份地劃入林村郊野公園之內。同西北面北大刀岃，一脈相承。之所叫大刀岃，皆因山脊兩側，都係懸崖或斜坡，形似大刀向天。

## 名
岃係山好高咁解，大刀就係佢嘅形狀，高而窄，似大刀向天。一向手寫岃字，但要遷就中文電腦輸入，亦寫屻字。

## 地理
大刀岃同北大刀岃，係同一山體，北大刀岃佔山體東北部。山體走向，西南到東北，由林村到粉嶺。佢東側係大窩谷地，西側係打石湖嘅谷地。佢東西都有山平而走，東南對住大菴山、小菴山，西面對住鷄公嶺。南面同觀音山相連，相連處有坳位，卽係嘉道理農場入口位。觀音南面，又同香港第一高山，大帽山相連。

大刀岃南到觀音山，兩山分隔兩邊谷地，東面係林村谷地，而西面係錦田、八鄉、石崗谷地。大刀岃南山腳就係石崗，西南係八鄉橫臺山。大刀岃嘅水，分別注入林村河、錦田河同雙魚河。

## 交通
大刀岃全無車路。要去頂，可以由山南嘉道理農場入口，再行上頂。或者由北大刀岃行過去。

## 參考
和合石

**和合石**（；）係香港一地，亦係一村，叫**和合石村**。和合石介於南華莆同粉嶺之間，北大刀岃山腳谷地，所以又嗌**粉嶺南**。和合石南，靠近涌水，村落羣集，有和合石村、和興村、和合石新村、畫眉山村等。而和合石，亦以和合石墳場而聞名香港。而村落以北嘅平地，係粉嶺平原嘅一部份，粉嶺新市鎮伸到呢度，有多個公共屋邨、私人屋邨、同居者有其屋。

和合石行政上歸北區。

## 歷史

和合石村最早立村，因而成爲地名。喺二十世紀初，彭氏客家人立和合石村，村名寓意，和諧好合。村中古屋，瓦頂磚屋，多數係兩進式，屋頂呈金字。加咗新屋，而成四排。其中兩排平衡，係鄭、羅二圍搬來。新村亦叫新圍，係和合石舊圍向東擴展。而和興村係二十世紀後葉先有，喺新圍西北對出。

畫眉山村，係沙頭角印洲塘烏洲塘村沈氏搬過來嘅。以側邊畫眉山而名。

二十世紀頭，大埔公路同九廣鐵路相繼通車，亦途經和合石。當時最近嘅火車站，係粉嶺火車站。

一九四九年，香港難民者眾，唔少外來人到和合石定居。一九五零年，和合石墳場啟用，一九五一年九廣鐵路和合石支線啟用，帶旺呢度石業同建築，亦有人賣香燭、鮮花及果品等祭品維生。而近粉嶺田心一面，亦有蝴蝶新村。香港政府亦起咗馬路，由大埔公路入村同墳場，卽家下和興路、和家樓路同銘賢路。一九八三年廢和合石支線，但和合石墳場就不斷擴大。

粉嶺新市鎮興起，和合石一帶起咗唔少屋邨。平地中間有華明邨、華心邨、花都廣場、側邊有景盛苑、欣盛苑、昌盛苑、雍盛苑、牽情間、碧湖花園。而田心村亦拆咗做百福田心遊樂場。而和合石支線嘅路軌，亦因此而拆走，建成碧湖花園、華心邨同和興體育館。

粉嶺公路代替大埔公路，大埔公路大窩一段，亦改名大窩支西路，粉嶺一段做馬會路。和合石附近，亦路口去粉嶺公路、馬會路、大窩支西路。原本粉嶺到和合石，九廣鐵路以西，係無馬路。亦因爲新市鎮，開咗條百和路，駁通百福同和合石，伸到去上水。

## 地理
和合石係北大刀岃東北谷地，地勢平坦，係粉嶺平原南支。呢支平原，南邊以畫眉山、新圍、和合石爲南，塘坑、黃崗山、田心爲北，田心到畫眉山嘅蝴蝶山腳爲西。平地呈三角形。舊時平地只係種田，而村就起靠山邊，以防水浸淹屋。

和合石嘅涌水，會北流入梧桐河。

## 註
九龍坑山

**九龍坑山**（**Kau Lung Hang Shan**），英人叫佢做**雲山**（英文：**Cloudy Hill**），係香港一山，高四百四十米。佢喺新界東北，係一脈諸山之中嘅西南角。佢喺正大埔新市鎮嘅北面。

九龍坑山上面，並無民居。區域行政上，佢歸大埔區下面嘅康樂園選區。

## 名
九龍坑山個名，源自山西腳底，有九龍坑圍村而名。

## 地理
新界東北，係山脈諸地帶，而九龍坑山，就喺山脈嘅東南角。九龍坑山，西同南都係平原，喺大埔、林村、大窩到粉嶺、上水嘅平原中，一支獨秀，同大窩另一邊北大刀岃，相對而侍。而山脈一邊，東北接石坳山、黃嶺、八仙嶺等等，一直指向大鵬灣。而山脈以南，亦有沙螺洞、平山仔等半山谷地。

九龍坑山亦可一覽各地平原山谷。西同南嘅平原，南叫大埔，西叫大窩。而大窩以北，就有粉嶺、上水平原。佢同北大刀岃之間平原河谷，係平原間嘅通衢。火車有九廣鐵路穿越，而馬路舊時亦大埔公路，如今則有粉嶺公路、大窩支東路同大窩支西路連貫。

南望遠處，可見香港第一高山，卽係大帽山。

由山東南望，近見大埔海，遠見船灣海，極目可見赤門、沙田海。船灣海同大埔海，島仔星羅棋佈。過大埔海見馬鞍山。

## 史
第二次世界大戰時，英軍曾經註守九龍坑山，以抗日軍。

## 生態
九龍坑山，有好多唔同自然生境，好似灌木叢同草地。好多登峰蝴蝶同埋罕見嘅蝴蝶，都有機會見到，包括寬帶青鳳蝶、窄斑鳳尾蛺蝶、電蛺蝶同金斑蛺蝶。而有紀錄嘅，都有六十八種咁多。

而罕見嘅候鳥丘鷸，亦曾見於九龍坑山。同樣少見嘅塘尾，國姓異春蜓，亦見於九龍坑山。

## 發射站

九龍坑山因爲一支獨秀，高於各聚居地，係起發射站或者山頂轉播站嘅好地點。佢好早就有電臺同電視臺發射站。後尾因爲數碼電視廣播，擴建發射站。站分佈山頂東西，訊號可到馬鞍山、大埔、大埔海、粉嶺同上水、羅湖等地。

電臺方面，香港三間主要電臺，都有喺九龍坑山起發射站，家下全部都係特高頻兼調頻（FM）廣播，但呢個站唔係乜臺都有。商業電台嘅商業一台，山上以八十八點三兆赫廣播，而商業二台就九十點七兆赫。香港電台嘅香港電台第一台，用九十三點二兆赫； 香港電台第二台，用九十五點三兆赫；香港電台第四台，用九十七點八兆赫。新城電台嘅新城知訊台，用一百點零兆赫；新城財經台，用一百零四點七兆赫。

電視臺方面，香港兩間主要無綫電視臺，無綫電視同亞洲電視，都有發射站，遍及各臺。模擬同數碼電視都有。數碼電視功率，同慈雲山發射站有得比。

## 行山
九龍坑山亦係行山勝地。山嘅西北部份，劃入咗八仙嶺郊野公園，山頂有牌指示，所以西發射站係郊野公園範圍，而東發射站就唔係。香港政府亦開咗衞奕信徑，途經九龍坑山頂，頂南係第八段尾，頂北係第九段頭。山頂可以去唔同地方，西南沿山脊隔火帶，可以去大埔頭，入大埔市區，同東南轉東而行，可入康樂園，轉西，就到大埔南坑。東行落山，可以到九龍坑老圍、九龍坑新圍同元嶺。北行經流水響郊遊徑，入流水響或者鶴藪。西行，經大埔郊野步行徑，落到山中谷地沙螺洞，東去八仙嶺，或者轉南而行，落到山腳鳳園。

## 交通
九龍坑山有車路上山，由九龍坑上。車路亦可以到流水響。車路起來維修發射站之用。

## 註
新都會廣場

**新都會廣場**（）係香港一組有商場同寫字樓嘅建築，喺新界葵芳興芳路223號，由兩棟寫字樓：**新都會廣場一座**、**新都會廣場二座**，同基座商場新都會廣場組成。商場歸入大型商場一類。新都會廣場喺港鐵葵芳站對面，葵青劇院側邊。兩幢寫字樓，六字樓或者七字樓起計，高卅五到卅六層。而商場就有五層高，面積五十四萬平方呎。新都會廣場由新鴻基地產起兼打理，喺一九九三年正式開張。新都會廣場寫字樓，比周圍嘅樓高好多，夜晚燈光招牌，遠遠都睇到。

## 史

新都會廣場嘅寫字樓部分，喺一九九零年建成，商場部分要到一九九三年一月先落成。

## 行人天橋
*新都會廣場有行人天橋兩條，駁通葵涌廣場同港鐵葵芳站。

## 交通

## 停車場
新都會廣場有停車場，廿四小時開放，服務人客同租戶，有購物可免費泊車。

## 附近地點
* 葵涌廣場
* 葵芳邨
* 葵青劇院

## 出面網頁
* 官方網頁
張怡寧

**張怡寧**（，）係中華人民共和國乒乓波女運動員，喺北京出世。

2004年夏季奧林匹克運動會幫中國攞到乒乓波球女單冠軍，係中國奧運史上第100面奧運金牌。

2008年8月8號，張怡寧喺2008年夏季奧林匹克運動會開幕式上便代表運動員宣誓。

2009年10月18號，張怡寧喺北京同48歲原籍北京嘅香港生意人徐威（後來亦喺香港成為馬主，並擁有名下馬匹「快樂魔王」）舉行婚禮。
江嘉良

**江嘉良**（）係中華人民共和國乒乓波男運動員，廣東中山市石岐人，1980年代乒乓波名將。老婆係電影演員吳玉芳。

江嘉良七歲學打乒乓波，九歲喺家鄉廣東中山縣石岐體校調去省體校，13歲入省隊，15歲成為廣東隊主力，1979年成為國家隊隊員。

江嘉良喺1988年夏季奧林匹克運動會之後退役。2002年10月喺上海浦東開咗間「江嘉良乒乓球學校」。
李菊

**李菊**（）係江蘇南通人，出名嘅乒乓波運動員。7歲開始練乒乓波，1990年入江蘇省隊，1991年入國家青年隊，1992年入國家隊，2001年退役，2003年復出。最好成績係2000年夏季奧林匹克運動會女子乒乓波雙打冠軍。

## 出面網頁
*
孔令輝

**孔令輝**（，）係中華人民共和國乒乓波運動員，有「乒乓小王子」之稱。佢係黑龍江哈爾濱人，身高1.74米，體重67千克。佢係孔子76代孫。

## 感情生活
佢前女朋友係馬蘇。2002年兩人因為拍廣告結緣，至2013年7月對外正式宣佈分咗手。

## 運動員生涯
孔令輝6歲開始打乒乓波，1986年入黑龍江省隊，1988年入國青隊，1991年入國家隊，期間兩獲奧運金牌，全盛時期同劉國梁被稱為「夢幻組合」。

2006年10月12號，孔令輝宣布退役，轉做中國女子乒乓波隊助理教練，2013年，佢升呢成為中國女乒主教練。

## 事件
2017年5月，星架坡濱海灣金沙喺香港高等法院起訴孔令輝，話孔令輝喺2015年2月19號向呢座賭場借咗100萬星架坡元。原告指控話，孔令輝淨係還咗54.5萬星架坡元，因此法庭要求孔令輝清還45萬星架坡元。喺世錦賽嘅孔令輝話，呢次事件喺2015年春節發生，佢同親友喺星架坡旅遊期間，佢喺親友喺濱海灣金沙娛樂城賭博。當時佢側邊睇，陣間孔令輝幫佢哋攞籌碼，並留低私人信息。喺獲悉消息之後，中國乒乓球協會詢問孔令輝，話情況屬實。中國乒協負責人話，孔令輝嘅行為，已經違反國家公職人員管理相關規定同埋紀律要求，決定暫停孔令輝中國女乒主教練嘅職務，同時要求佢返國接受進一步調查同處理。

## 攷

## 出面網頁
* 
*
大凶兆

《**大凶兆**》（）係香港電視廣播有限公司製作嘅資訊同訪談節目，成個節目一共11集，由李燦榮、張可頤主持。個節目喺2011年6月4號起逢星期六22:30-23:00喺翡翠台、高清翡翠台播出，頭3集係一個鐘加長版，由22:30~23:30播出。

## 拎
*無綫電視節目網頁 - 大凶兆

類:無綫電視資訊節目
陳靜 (乒乓波運動員)

**陳靜**（）喺中華人民共和國湖北武漢出世。佢係奧林匹克運動會史上第一個攞乒乓波女子單打冠軍嘅人。

陳靜喺1986年入中國國家隊，1988年攞到1988年夏季奧林匹克運動會乒乓波女子單打冠軍、雙打亞軍（夥拍焦志敏）。1991年10月去到臺灣訓練乒乓波，1992年正式定居臺灣，1996年幫中華台北攞到1996年夏季奧林匹克運動會乒乓波女子單打亞軍，2000年夏季奧林匹克運動會攞到乒乓波女單銅牌。2003年，陳靜返番中國大陸，喺華南師範大學讀運動心理學博士，畢業之後留校做咗副教授。而家係中國中陸乒乓波國家隊心理科研小組負責人。

## 參考

## 出面網頁
* 
*
喬紅

**喬紅**（）係一個退咗役嘅中華人民共和國女乒乓波運動員，而家係中國乒乓波女隊教練。

## 出面網頁
*
I·UniQ

**i·UniQ**係新鴻基地產2011年喺香港島建立嘅住宅系列。

## 簡介
i·UniQ旗下暫時有兩個項目，分別係i·UniQ 譽都同i·UniQ 譽·東。兩個項目都喺港島東，新鴻基地產曾經喺記者會話下一個i·UniQ項目，會喺港島西區卑路乍街。

新鴻基地產喺推售i·UniQ 譽都（i·UniQ Residence）嗰時，創立咗I am UniQ創刊號，重喺各個市區熱點同售樓處派發。 

## 理念
「i·UniQ」係一個革新概念嘅住宅品牌，以盛放生活做主題。「i·UniQ」即係「i am UniQ (unique)」咁解，UniQ就嚟自對Work | Live | Play每一方面，都追求選擇，希望以個人無限嘅活力，爭取最優越嘅成果、自主最優越嘅生活。就係一份堅持、主見埋同對生活細節嘅執着，蘊釀出獨特嘅生活智慧、個性同品味，令生活優越盛放。

## i·UniQ 譽都

「i·UniQ 譽都」係「i·UniQ」第一個項目，喺香港筲箕灣筲箕灣道305號，總共有117伙，建築面積由398到622呎（實用面積由297到467呎），包括一房，兩房單位，樓底大概高3.5米（即係大概11呎6吋）。分層單位就有24層，成幢樓大概高120米。

* 簡介：
** 幢樓主要喺一房單位，佔幢樓總數超過七成
** 樓底好高，高大概3.5米（即係大概11呎6吋）
** 有個天際會所，喺31樓開始到頂層，重有個24小時開放嘅健身室

* 交通
** 1分鐘就行到去電車站
** 3分鐘就行到去港鐵筲箕灣站及巴士總站
** 4分鐘就去到小巴總站

* 附近環境
** 主要都喺舊區，但附近有出名多嘢食嘅筲箕灣東大街。
** 交通嘅話，電車、港鐵、巴士、小巴都喺5分鐘內去到。

* 銷情
** 2011年5月開盤，市傳唔夠一個禮拜就清袋，套現咗8億。

## i·UniQ 譽·東

「i·UniQ 譽·東」係「i·UniQ」品牌下第二個物業，喺香港筲箕灣筲箕灣道157號，有79伙，分層單位就有22層，有Studio Flat、一房到四房嘅則。標準單位建築面積由420呎到850呎（實用面積由326呎到669呎）。另外重有特色單位，即係4房天際大宅同一啲平台花園單位，建築面積由411呎到1,370呎（實用面積由326呎到1,067呎）

* 簡介：
: 除咗好似i·UniQ 譽都咁有一房同兩房，重有studio flat同少量三房同4房嘅特色單位
: 樓底有成3.5米高（即係大概11呎6吋高）
: 有天際會所，重有個BBQ Terrace及24小時開放健身室

* 交通方面
: 勁快到巴士同小巴站，因為樓下就有站
: 3分鐘度去到港鐵西灣河站同電車站

* 附近環境
: 主要都係舊區，不過前面就新起咗個愛秩序灣公園，用昔日漁村做主題，據聞用咗9千萬起

* 銷情
: 未開售

## 參考

## 出面網頁
* i•UniQ 官方網頁 www.iuniq.com.hk
* 新鴻基地產官方網頁
* i•UniQ 沽清套8億- 太陽報新聞
* 美聯物業-  i•UniQ Residence 網上樓書
* 中原地產- i•UniQ Residence 網上樓書
* 中原地產- i•UniQ Grand 網上樓書
* 新地「 i·UniQ 譽·東」 擬月底推售 - 明報
* 新地譽東傳呎價萬六 -  太陽報新聞
* 西灣河9000萬建香味花園 - 星島日報
* 新地港島區革新概念住宅系列 -「i•UniQ」第二個項目命名為「i·UniQ 譽·東」
* 新地港島區革新概念住宅「 i•UniQ譽都」體驗Work | Live | Play自主優居
* 新地港島區革新概念住宅「i•UniQ 譽都」發揮港島東及九龍東商業核心地理優勢
* 新地港島東革新概念住宅 「i•UniQ 譽都」設天際會所「Club UniQ」及空中住宅大堂 戶戶享特高樓層
* 新地「i•UniQ 譽都」首張價單提供20伙
* 新地港島東革新概念住宅 「i•UniQ 譽都」品牌雜誌「i•UniQ」創刊號正式面世  活現WORK | LIVE | PLAY自主生活
紫禁驚雷

《**紫禁驚雷**》（初時叫《**大內侍衞**》，）係香港電視廣播有限公司清裝宮廷電視劇，由馬浚偉、馬國明、唐詩詠、陳國邦、程可為同李詩韻領銜主演。2011年7月25號到8月26號喺無綫電視翡翠台同埋高清翡翠台首播。

## 拎
* 紫禁驚雷 - 主頁 - tvb.com
潛行狙擊

《**潛行狙擊**》（）係無綫電視時裝警匪電視劇，由謝天華、陳法拉、黃宗澤、徐子珊同劉松仁領銜主演。2011年8月1號到9月9號喺無綫電視翡翠台同高清翡翠台首播。

由於謝天華喺《學警狙擊》所飾演嘅梁笑棠（Laughing Sir）大受歡迎，呢套劇係學警系列第二齣衍生作品，亦係喺第十五屆香港國際影視展被無綫電視推介嘅六部重頭劇集之一。

## 睇埋
* Laughing Gor之潛罪犯

## 出面網頁
* 潛行狙擊
織女星

**織女星**（），唐天文叫**織女一**，或者就叫**織女**，係一恆星。西方天文叫**天琴座α星**（Alpha Lyrae，減筆α Lyr，α Lyrae)，亦有名**維加**（**Vega**）。佢喺星空之中，零舍耀眼，皆因佢係第五光嘅星，目視星等有去到百分之三，差唔多到零。織女星係星官織女之中最光，天琴座至光。織女星算近地球，約莫廿五光年左右。唐人上古就有牛郎織女傳說，織女就係天帝孫女，所以亦叫**天孫**。 

西方天文有所謂夏天大三角。夏夜之中，喺云云眾星中，織女星同牛郎、天津四，至爲耀眼。三者合成三角，係夏日睇星指標。而唐人就牛郎、織女同銀河，編成傳說。牛郎同織女，隔住天河，卽係銀河。牛郎河西，織女河東。

洋星名維加，源自阿剌伯，意爲光鷹。出自古埃及或者古印度。

織女星白帶藍，比太陽重，質量有太陽嘅兩倍又十分之一。星重命短，只有太陽十分一。粒星會自轉，而且都幾急，赤道計，速度每秒廿七萬四千米。而且會變光，是變光星。
董事長

**董事長**（****）係公司管理職位，係董事會阿頭，亦係公司阿頭。董事長都係位階最高嘅董事，由董事會選出，代表董事會領導全公司。

## 名稱
董事長有時候因為英文名稱「Chairman of the Board」被翻譯成**董事會主席**或者**董事局主席**，有時直接啲叫「老闆」或者「老細」。粵語通常叫行政總裁，普通話叫首席執行官或執行長。
董事長喺日本同韓國被稱為**會長**，正式職稱分別為「取締役會長」()同「理事會會長」()。

## 產生
*有限公司可以冇董事長，都唔一定有董事會，但至少需從股東選出一席董事（公司負責人）對外代表公司；
*股份有限公司必須有董事會，至少要設三席董事。董事長由董事會以全體董事過半數同意選舉產生。

## 權限
*直接上級：董事會、股東（有限公司）
*下屬崗位：執行長（總經理、總裁）
*崗位性質：係公司嘅法人代表同重大事項嘅決策人

## 基本職務
一般情況下，董事長對內為股東大會、董事會及常務董事會嘅最高負責人，對外代表公司，係公司「所有權」嘅代表，類似古代君主嘅概念，係咪係公司虛位元首或握有實權，要依據各家企業嘅實際情況而定。根據中華民國公司法，董事會由董事長召集，如要召開非例行性嘅股東大會，一般都只可以由董事長召集（但喺特殊情況下可由持有一定股份嘅股東或一定席位嘅董事聯名建議召集）。

有實權嘅董事長可以代表董事會，挑選人才任命為公司嘅**總裁／總經理（President）**或**執行長（CEO）**，等於係委託公司嘅「經營權」畀專業經理人。

## 其他職權
如果公司內設有總裁／總經理（President）或執行長（CEO）等「最高責任者」職位，基本上都係由董事長任命嘅，理論上董事長都可以隨時解除佢哋嘅職務；唔單只係咁，董事長可以隨時解除任何員工嘅職務，除咗董事（Member of the Board）同監事（Member of the Board of Supervisors），因為董事同監事唔係公司僱員，而係公司嘅主人同仲裁人。

一位強大嘅董事長，可能擁有一家公司內真正嘅生殺大權，呢種大權有時候來自佢掌握嘅多數股份，有時候來自佢嘅人脈資源，或者來自佢早年積累嘅威信，如果係咁，董事會只不過係佢嘅傀儡，總裁／總經理（President）同執行長（CEO）都必須向佢交代。

但事實上，部分公司嘅董事長只係一種榮譽性職務，就似君主立憲制下嘅皇室或係「虛位元首」一樣，擁有無比尊榮嘅地位，但從來唔講有份量嘅嘢，喺公司內嘅實質地位並非舉足輕重。尤其係資產特別巨大、股權特別分散嘅公司（如跨國企業、公營企業），各大股東及行政人員嘅關係非常複雜，董事長只係一個德高望重、用來維持局面嘅職位嗻，除咗召開董事會外，冇任何實質上嘅權力，喺呢個情況，主要權力集中喺總裁或執行長身上（有時連召開董事會都係應總裁或執行長嘅要求）。

不過都有好多公司嘅創辦人會擔任**董事長兼總經理／總裁（Chairman of the Board and President）**或**董事長兼執行長（Chairman and CEO）**，將大權獨攬於一身。喺台灣，董事長係公司三長之首，另二為執行長（CEO）、財務長（CFO）或營運長（COO）。喺香港，董事長兼任公司執行董事者稱為**執行主席 (Executive Chairman)**，擔任公司非執行董事則稱為**非執行主席 (Non-executive Chairman)**。喺日本，如果董事長同時係公司嘅法人代表，擔任代表董事，被稱為**代表取締役會長** ()，喺韓國則被稱為**代表理事會長** ()。

## 冇董事會嘅中小企業
喺日韓企業當中，President等同社長職稱（總裁／總經理），且日韓中小企業（有限公司）唔一定設有會長（董事長）同董事會，所以President（社長）喺日韓有可能係指中小企業負責人。當President作為公司負責人職稱使用時，則General Manager就會成為總經理嘅英文職稱，簡稱GM。

各國中小企業（有限公司）或者新創立嘅公司，都唔一定有董事會，企業「所有權」同「經營權」集中喺創辦人或者負責人一人身上，呢個時候President職稱就代表公司實際負責人。呢個都係造成中文裡President成日誤譯為「董事長」（中小企業唔一定有董事會，可能實際上冇董事長職稱），搞到同總裁、總經理職位嘅名混淆嘅原因之一。

喺台灣中小企業（有限公司）中，公司負責人係由股東推派出至少一位董事，但都唔一定設有董事會或董事長。所以好多台灣中小企業實際負責人同日韓中小企業一樣係President（社長）。但民眾普遍慣稱公司負責人為「董事長」，因此成日出現President（社長／總裁／總經理）誤翻譯為董事長嘅情形。

## 相關文章
*董事會
*副董事長
*股東大會

類:公司決策層
走光

**走光**可以係：
*影相時菲林意外曝光
*人意外露出敏感部位
**露底
**露點 (走光)
I·UniQ 譽·東

**i·UniQ 譽·東**（）係新鴻基地產旗下住宅品牌「**[[i·UniQ]]**」品牌下第二個物業，喺香港筲箕灣筲箕灣道157號，以前係恒生西灣河大廈，由新鴻基地產子公司*建星集團有限公司*發展，啟勝管理服務管理，樓高共22層，預計喺2013年第四季入伙。

## 簡介
物業個名「i·UniQ」，即係「I am Unique」，「Grand」就代表第二個嘅項目設計會更加堂皇絢麗；「譽·東」就代表「譽滿港島東、譽滿生活」。主要都係一房同兩房單位，另外重有少量嘅三房同4房特色單位，樓底大概高3.5米（即係大概11呎6吋），有天際會所-Club UniQ，園林會所同活動空間大約有8,000呎，其中重有BBQ Terrace同24小時開放健身室、宴會廳等等。

## 附近環境
主要都係舊區，不過前面就新起咗個愛秩序灣公園，用昔日漁村做主題，據聞用咗9千萬起。

## 交通
* 巴士：2、2X、9、77、82S、99、529、720、N8、102、102P、110、606、606A、N122
* 小巴：50M、65
* 港鐵西灣河站
* 香港電車

## 銷情
2011年7月26號喺銅鑼灣香港世貿中心開售樓花，暫時賣淨兩伙。

## 參考

## 出面網頁
* i•UniQ 譽·東 官方網頁
I·UniQ 譽都

**i·UniQ 譽都**（）係香港筲箕灣嘅單幢住宅，樓高共30層，喺新鴻基地產（以*創藝集團有限公司*名義）發展，啟勝管理服務管理，係新鴻基地產首個以品牌「**[[i·UniQ]]**」命名嘅項目，預計喺2013年中入伙。

## 歷史
i·UniQ 譽都 前身為係「筲箕灣道295-305號」嘅6幢唐樓，2007年，田生集團先收購物業，喺2008年新鴻基地產以大約1.845億元買咗個地皮。

最終新鴻基地產發展成商住項目，重喺2011年1月宣佈命名為「i·UniQ 譽都」。

## 簡介

項目總樓面面積大概61,000平方呎，住宅單位就佔51,000平方呎，物業實際樓高有29層，不過就無13、14同24字樓，變咗最高係32字樓，其中基座就佔咗2層，其餘27層就係會所、轉換層、住宅大堂同住宅單位，夾埋有117個單位，建築面積就由大概400-600呎不等，得1房同2房單位，隔離就喺港鐵筲箕灣站。示範單位就喺銅鑼灣香港世貿中心入面。

另外，物業嘅地下同1樓有5個商舖位，佔大約10,000平方呎。而31同32樓就係空中會所Club UniQ，設施就有24小時健身室、閱讀室等等。

## 交通
* 港鐵：筲箕灣站
* 香港電車
* 香港巴士
** 港島巴士：2、2X、9、77、82S、99、529、720、N8
** 過海隧道巴士：102、102P、110、606、606A、N122
* 港島專線小巴：50M、65

## 附近嘅樓
* 康華大廈
* 天悅廣場
* 耀東邨
* 東滙廣場
* 新成中心
* 愛秩序灣遊樂場

## 參考

## 出面網頁
* i·UniQ 譽都 官方網頁
上下九步行街

**上下九步行街**（）係廣州嘅一條步行街，簡稱**上下九**（），位於廣州市荔灣區（西關），係由上九路、下九路、第十甫路三條路合成，東通人民南路，西接恩寧路，全長1218米，喺1995年9月30號正式成為商業步行街。實質上除咗佢所組成嘅三條路外，實際範圍仲包埋寶華路、康王路。佢係有名嘅「西關商廊」，亦係廣州老城區至繁華嘅地方，係廣州三大傳統商業中心之一，共有商鋪238間同上千商戶。佢亦係廣州有名嘅旅遊點。

## 個名點嚟
原本上下九兩條路係舊時廣州第九舖，係同一條路，後尾喺清兵屠城時為咗減少生靈塗炭，以六脈渠為界，將第九舖劃為上九舖同下九舖，後來啲人驚畀清兵知路牌做手腳，去咗偏旁，「舖」改成「甫」（亦即係古仔「殺人十八甫，填屍六脈渠」）。上下九個名就係噉嚟。

## 歷史
喺6世紀呢道就係一個商業區，而家上下九有笪地叫做「西來初地」，嗰道就係當年印度高僧達摩來華傳教嘅上陸地。

明清之際，因為有間專門招待番客嘅懷遠驛（喺今日下九路南邊）同埋開通大觀河，兼且十三行做咗中國對外貿易中心，帶喐咗呢度嘅商業。後尾十三行火燭燒毀，商業轉晒嚟呢度。而後週邊批發市興起，促使上下九成為商業旺地。

喺武漢肺炎大爆發前後，上下九步行街人氣急跌，唔少舖頭就關門大吉。喺2020年7月，荔灣區區長銳明出席由中共廣州市紀委主辦嘅宣傳節目，話中共荔灣區委同區政府喺2019年，就開始研究點樣振興上下九步行街，仲搵咗策劃公司去到設計上下九步行街嘅發展，計劃喺2020年下半年開始改造上下九。

## 景觀
主幹道多係騎樓，清代建成，融合西洋、滿洲同當地建築元素。同一般騎樓一樣，下商上住，喺二樓有陽棚為路人遮風擋雨。

當中名店：第十甫商店（拆咗）、陶陶居、蓮香樓、脆香餅家、新華書店、廣州酒家、廣州婦兒商店、永安公司（拆咗）。

現時上下九多衫舖首飾舖，重有啲電影院同電子舖。相對北京路嘅高檔路線，上下九主要係中低端嘅，比較平，所以好多廣州人都嚟呢度行街。

## 公共交通
*地鐵
** 黃沙站、長壽路站
** 黃沙站、文化公園站
** 華林寺站、文化公園站
*巴士：帶河路站、上九路站、華林寺站、大新路口站、恆寶廣場站、上下九步行街站

## 參考

類:廣州街道

類:廣州旅遊景點
仁風街

**仁風街**（）係香港何文田一條馬路。

仁風街係單線單程路，成條路都係上斜，啲車只可以喺漆咸道北入，行完成條路之後左轉佛光街。條路左邊原本係斜坡，冇樓冇行人路，但喺近漆咸道北有個防空洞入口；至於條路右邊，近漆咸道北有個仁風街休憩花園，同佛光街交界係香港理工大學嘅學生宿舍（以前山谷道邨第17座），中間有行人路連接，行人路下面就係山谷道。

由於港鐵要起觀塘綫延綫嘅何文田站，成條仁風街喺2011年8月16號封晒，去到2016年9月26號先至開返。工程過後，條路左邊係何文田站，近佛光街有一個出入口。

## 參考
丘英樂

**丘英樂**（，RTGS：Yinglak Chinnawat，英文：Yingluck Shinawatra；），或者叫名**英樂**（Yinglak或Yingluck），係泰國人，前泰國總理。佢係前總理丘達新嘅妹。唐文新聞機構，將英樂亂繙，好似中國大陸嘅**英拉**、臺灣嘅**盈拉**、香港、澳門嘅**英祿**、**仁樂**同埋星架坡、馬來西亞嘅**英叻**。
孫夫人

**孫夫人**（），後人多數叫佢做**孫尚香**（）或者**孫仁**（），係三國時期孫吳皇帝孫堅個女、孫策同孫權個細妹，建安十四年（209年）十二月做咗劉備老婆。

## 生平
佢係孫堅個女，響吳郡富春縣（即依家浙江省杭州市）出世。史書話佢自細性格剛烈，才思敏捷，似足幾個大佬。

赤壁之戰過後，孫權意識到劉備份人唔簡單、想拉攏佢，所以就將細妹孫夫人嫁畀劉備。劉就去到京口同孫權見面，傾咗關於荊州嘅事，作為聯婚嘅回應。

但係孫夫人生性剛烈，成日拎住把劍防身，隨身嘅百幾位婢女全部帶住武器；再加上佢恃住自己係孫權個妹，手下嘅士兵好多都「冇王管」。咁樣唔單止令到劉備響入內房嗰陣成日好鬼驚青；根據諸葛亮嘅講法，劉仲將孫夫人視作同曹操一樣嘅禍患。據傳後嚟劉備同孫夫人分開住。

212年（建安十七年），劉備入主蜀，響東吳大臣法正嘅勸告之下將孫夫人送返東吳。孫權派咗大船嚟迎接佢，其中佢想帶走埋劉禪，但係畀諸葛亮派嚟嘅趙雲、張飛截住。之後《三國志》再冇提及過孫夫人去咗邊。

據《資治通鑑補》嘅講法，孫權後嚟同劉備講和，將細妹送返蜀國，點知途中劉備死咗，孫夫人因而自殺。

## 名
史書並未提及過孫夫人嘅真名，就連野史都冇講過。

《三國演義》話「**孫仁**」係孫堅個女，而睇返後文所登場嘅女人、推斷呢個女人就係孫夫人。但係根據裴松之響幫《三國志》作嘅注釋，就話「孫仁」係孫朗（孫堅庶仔，孫夫人阿哥）嘅第二個名。

而依家最為人所知嘅名「**孫尚香**」，本身係京劇用多，例子有《甘露寺》、《別宮祭江》、《回荊州》等。
坪洲

**坪洲**（），係香港一島，由離島區管，響大嶼山愉景灣東南、梅窩東北，喜靈洲北面，有0.99平方公里大。
交椅洲

**交椅洲**（），又叫**大交椅洲**，係香港一島，由離島區管，響坪洲、東面，喜靈洲、周公島北面。
蒲苔群島

**蒲苔群島**，又叫**蒲台群島**，係香港群島，由離島區管，有蒲苔島、螺洲、橫瀾島等幾個島，響香港島石澳東南，係香港境內最南嘅地方。
華佗

**華佗**（；），係東漢末年嘅出名醫師，因為唔肯幫曹操醫病而畀佢殺咗。相傳佢發明咗隻叫「麻沸散」嘅麻醉藥幫病人做外科手術。
## 註
梵蒂岡博物館

**梵蒂岡博物館**（）係梵蒂岡一間博物館，1506年由教宗儒略二世起，收藏好多羅馬天主教會搵嚟嘅珍品。
大灣

**大灣**係香港西貢區一灣，響大浪灣北面。個灣南面係鹹田灣，同一個叫大洲嘅島仔，北係東灣，樓上係東灣山同蚺蛇尖。
金剛山國際觀光特區

**金剛山國際觀光特區**（）係北韓東南一區。**金剛山觀光地區**2002年由江原道分拆，畀南韓遊客到金剛山，2011年改咗金剛山國際觀光特區。

類:北韓政區
開城工業地區

**開城工業地區**（）係朝鮮民主主義人民共和國（北韓）南面一區，由開城特級市同板門郡合成，模仿中國深圳經濟特區，大搞工業。

開城工業地區嘅位置喺南北韓非軍事區以北大約10公里。呢個經濟特區喺2002年規劃，2003年開業，有鐵路同公路連接大韓民國首都首爾，一個鐘車程就到。工業地區佔地65平方公里，設計最多可以容納70萬人喺度開工。

2013年鼎盛嘅時候有123間南韓公司喺開城工業地區做生意，聘請大約5萬3000北韓人同800韓國人。

2016年，由於北韓嘅軍事挑釁，南韓方面決定停止參與開城工業地區嘅合作，即日叫所有喺開城嘅韓國人撤走。

2018年，南北共同連絡事務所喺開城工業地區開張，希望聯繫南北韓友好。2020年6月，南北韓局勢又緊張，北韓炸咗開城嘅南北聯絡辦公室大樓。

## 參考

類:北韓政區
清水灣半島

**清水灣半島**係香港半島，響西貢區東南，好多時就咁叫「清水灣」，但係清水灣本身係個海灣。

清水灣半島將東面牛尾海同西面將軍澳水域分隔，半島南面係東龍洲。

清水灣郊野公園響清水灣半島入面。
衰仔紙

**衰仔紙**，正名**不供養父母證明書**，係香港長者申請綜援時填寫嘅聲明書，證明仔女無能力或者唔願意供養自己，咁仔女嘅入息先至唔會計埋落自己度，先可以通過入息審查。由於唔供養父母係不孝嘅行為，所以就叫「衰仔紙」。
精選集

**精選集**（英文：**Greatest hits**或**Best album**），又叫**集錦碟**，係種音樂專輯，收錄嘅歌多數已經響其他專輯發行過，而且係歌手最流行嘅歌。由於精選集首首歌都好多人識，所以能夠吸引到忠實歌迷外嘅其他人去買，所以銷量會比一般專輯高。
舒利亞

**舒利亞**（**Alan Shearer**，）係英倫紐卡素人，前英格蘭足球代表隊中鋒，另外做過紐卡素足球會臨時領隊。

## 出面網頁
* 
* 
*
梭魚

**梭魚**，又叫**金梭魚**、**梭子魚**，係鱸形目魣科一屬嘅魚，個性惡死，具侵襲性，鍾意成群出動。
慈江道

**慈江道**係北韓西北一道，本來係平安北道東部地區，響1949年分拆出離，首府江界，有16,900平方公里大，住咗大約122萬人。
## 政區
* 江界市
* 滿浦市
* 熙川市
* 長江郡
* 和坪郡
* 狼林郡
* 時中郡
* 慈城郡
* 中江郡
* 渭原郡
* 楚山郡
* 雩時郡
* 古豊郡
* 松源郡
* 城干郡
* 前川郡
* 東新郡
* 龍林郡
* 香山郡
林淑敏

**林淑敏**（**Mandy Lam Shuk Man**，），花名**貓仔**、**大小姐**，係香港無綫電視藝員，鄉下喺廣東廣州，2000年參加香港小姐競選攞到「網上最奪目小姐」獎項。

2011年，林淑敏喺微博表示喺2010年11月生過乳癌，好多人紛紛表示祝福。

## 演出作品
### 電視劇（[[無綫電視]]）

### 廣告

### MV
*何韻詩 - 木紋（女主角，同高鈞賢合演）
*楊千嬅 - 有過去嘅女人（TVB版MV、同簡慕華等合演）

### 主持人
*都市閒情（2011年11月開始）

## 參考

## 拎
*
*Miss Hong Kong - 香港小姐
中華人民共和國國務院總理

**中華人民共和國國務院總理**係國務院（中央人民政府）嘅阿頭，中華人民共和國嘅政府首腦，位列幹部最高級嘅國家級正職，歷屆都由中共中央政治局常委出任，前身係政務院總理。國務院總理領導國家最高行政機關國務院嘅工作，向全國人民代表大會負責，亦負責提名副總理、國務委員同各部長嘅人選組閣。根據《中華人民共和國憲法》規定，總理嘅任期係5年，可以連任一次。

## 歷任國務院總理
#周恩來（1954-1976）
#華國鋒（1976-1980）
#趙紫陽（1980-1987）
#李鵬（1987-1998）
#朱鎔基（1998-2003）
#溫家寶（2003-2013）
#李克強（2013-2023）
#李強(2023-現在)

## 註
H. V. Burlingham

**H. V. Burlingham**，通常簡稱為Burlingham，係英國黑池一間車身廠，主要出巴士車身，1928年成立。

Burlingham係由Herbert Victor Burlingham成立。1930年佢將間公司賣咗畀Richard Eaves同埋Harry Lowcock。

1940年，Burlingham停止車身生產，改出軍用物資，包括飛機組件，但去到1941年就開始出少少巴士車身。車身生產喺二次大戰完咗之後恢復。

Burlingham喺1960年俾都普全面收購，並喺1962年改叫**Duple Motor Bodies (Northern) Limited**（簡稱Duple (Northern)），不過Duple (Northern)重可以繼續出屬於自己嘅產品。

1970年開始，都普巴士車身生產集中晒喺原本Burlingham間廠。都普喺1989年執笠，但係間廠就運作到1990年先至執。

## 參考
### 書
*Townsin, Leyland Titans 1927-42, Glossop, 1981
*Townsin, Duple 70 years of Coachbuilding, Glossop, 1999
*Watson, Provincial Buses In Colour: 1960s, Hersham, 2001
*Brown, Plaxton 100 Years Of Innovation, Hersham, 2008
*Barber and Davies, Glory Days: Wallace Arnold, Hersham, 2007
*Fforde, First Among Sequels, London, 2007
*Atkins and Banks, Barton Volume One, Glossop
*Booth, Bus Operators 1970-Scotland and North East England, Hersham 2005
*Booth, Buses In Camera Scotland and Northern England, Shepperton 1973
*Townsin, Daimler, Hersham 2000

### 雜誌
*Classic Bus, 1992年起
*Bus and Coach Preservation, 1996年起
*Bus Fayre, 1987
林樹森

**林樹森**（；）係廣東汕頭人、廣東工學院（而家廣東工業大學）土木建築工程系本科，工程師。1981年12月加入中國共產黨，做過貴州省長（2006年7月－2010年8月）、廣州市長（1996年8月－2003年2月，包括做代市長）等職。

## 攷
* 新華網資料：林樹森簡歷
澳門特別行政區行政長官

**澳門特別行政區行政長官**（，俗稱**特首**，即係「特區首長」嘅意思）係澳門特別行政區政府嘅首長同埋澳門特別行政區嘅最高代表。呢個位喺1999年12月20號設立，大致上代替咗澳門回歸之前澳門總督嘅職務。每屆任期5年，可以連任一次。行政長官係岑浩輝。

## 歷任澳門現屆行政長官

* 何厚鏵（1999年12月20號—2009年12月19號）
* 崔世安（2009年12月20號—2019年12月19號）
* 賀一誠（2019年12月20號—2024年12月19號)
* 岑浩輝（2024年12月20號—)

## 睇埋
*澳門總督
*澳門特別行政區政府
*香港特別行政區行政長官

## 出面網頁
*澳門特別行政區行政長官辦公室
永樂

**永樂**係大明皇帝朱棣嘅年號，相當於公元1403年到1424年，前後總共22年。


ImageSize = width:400 height:50
PlotArea = width:380 height:30 left:10 bottom:20
TimeAxis = orientation:horizontal
DateFormat = yyyy
Period = from:1368 till:1644
AlignBars = early
ScaleMajor = increment:50 start:1400
Colors =
  id:canvas value:rgb(1,1,0.85)
BackgroundColors = canvas:canvas
PlotData =
  width:15 color:black
  bar:era from:start till:end
  bar:era from:1403 till:1424 color:blue
  bar:era from:1424 till:1424 color:red

左邊幅圖顯示**永樂**喺**大明**時期個位。
平成

**平成**（**へいせい**）係日本上皇明仁（或平成天皇）嘅年號，昭和之後，令和之前，由公元1989年1月8號開始到2019年4月30號平成天皇退位嘅時候結束。

## 出處
平成係出自《史記·五帝本紀》入便嘅「父義，母慈，兄友，弟恭，子孝，內平外成。」同埋《尚書·大禹謨》入便嘅「俞！地平天成，六府三事允治，萬世永賴，時乃功。」，取其「內外、天地能夠平和」嘅意思。
跳飛機 (電視節目)

《**跳飛機**》（，1976年9月2號—1982年1月22號）係無綫電視翡翠台播映嘅一個細路電視節目。最初由Sunny哥哥（黃汝燊）主持，之後有商界人士希望Sunny哥哥做細路雜誌《辛尼哥哥》嘅編輯，於是無綫電視炒咗Sunny哥哥，搵咗王愛明接任主持。1982年，《跳飛機》畀同類型細路電視節目《430穿梭機》取代。

呢個節目名取自嗰陣時香港細路最鍾意玩嘅遊戲之一跳飛機。

## 主持人
*第一代（約莫1976年至1980年）：辛尼哥哥（黃汝燊）、Billy仔、怪獸（嚴秋華）
*第二代（約莫1980年至1982年）：明明姐姐（王愛明）、造時姐姐（黃造時）、怪獸（嚴秋華）、怪獸仔、蘇菁菁、阿Cat

## 出面網頁
*辛尼哥哥歡樂家庭網站
* 跳飛機 (I)
*跳飛機 (II)
* 跳飛機 (III)
* 跳飛機 (IV)
430穿梭機

《**430穿梭機**》（，1982年2月1號－1989年9月8號）係無綫電視翡翠台嘅細路電視節目，取代咗之前嘅《跳飛機》。

節目名入便嘅「430」，係指個節目喺逢星期一至星期五下晝**4**點**30**分播；至於「穿梭機」就係因為最初嘅節目入便主持人係喺身處太空嘅穿梭機駕駛艙入便執行任務，所以叫做《**430穿梭機**》。

主題曲有三個版本，分別由林子祥、張國榮同埋陳美齡主唱。

《430穿梭機》喺1989年俾同類型嘅《閃電傳真機》取代。

## 主持人
*張國強（機長）
*方家盈（副機長）
*譚玉瑛（副機長）
*區艷蓮（醫官）
*梁朝偉
*周星馳
*龍炳基
*曾華倩
*藍潔瑛
*黎芷珊
*鄭伊健
*陳嘉輝
*嚴煥全
*葉其美
*胡渭康
譚伯源

**譚伯源**（**Francis TAM Pak Yuen**，）係澳門生意人；澳門特別行政區前經濟財政司司長。

類:澳門特別行政區主要官員
閃電傳真機

《**閃電傳真機**》（，1989年9月11號—1999年12月31號）係無綫電視翡翠台嘅細路電視節目，接替1980年代細路電視節目《430穿梭機》。後來畀同類型兒童節目《至NET小人類》取代。

主題曲有四個版本，分別由李克勤主唱（兩個版本）、鄭嘉穎同唐韋琪合唱、同埋陳松伶主唱。

《閃電傳真機》暫時係翡翠台播映時間最長嘅細路節目，長達10年另3個月。

## 主持人
#### 女主持
*譚玉瑛：係唯一一位從節目開播做到完嘅主持人
*黎芷珊
*梁詠琳
*朱茵
*張沅薇
*顏菁葦
*黃悅
*姚安娜
*唐韋琪
*張潔蓮
*蓋世寶
*黃玉鳳（黃樂兒）
*黃佩珊
*張美妮

#### 男主持
*駱俊文
*麥長青
*黃智賢
*魯文傑
*譚偉權
*蔡子健
*鄧健泓
*羅貫峰
*李天翔
*伍文生
至NET小人類

《**至NET小人類**》（，2000年1月3號—2004年12月31號）係無綫電視翡翠台細路電視節目，接替咗同類型細路電視節目《閃電傳真機》，後來畀同類型細路電視節目《放學ICU》取代。

## 主持人
*譚玉瑛
*蓋世寶
*唐韋琪
*許文翹
*伍文生
*張美妮
*張潔蓮
*黃樂兒
*羅貫峰
*李天翔
*劉家聰
*張國洪
*李紫昕
*卓兒
*陳嘉露
*陳佩思
*杜大偉
*馮慧敏
等等。

## 主題曲
《至NET小人類》曲、詞、唱：古巨基
婦女新姿

《**婦女新姿**》（1981年9月7號—1992年2月1號）係無綫電視翡翠台嘅電視節目，逢星期一至星期五《午間新聞》之後播出，主要對象係下晝喺屋企嘅師奶。節目內容包羅萬有，包括資訊、健康、生活、飲食、消閒、日劇等多個方面。其中《今晚食乜餸》環節最深入民心。後來畀同類型節目《都市閒情》取代。
都市閒情

《**都市閒情**》（，1992年2月5號—2018年9月28號）係香港無綫電視翡翠台嘅清談資訊節目，逢星期一至星期五下晝一點踏五至兩點踏一播出，內容圍繞時事、健康、烹飪、生活享受、藝術表演等，每集都會請唔同嘉賓講解有關專題，名人、藝員或者歌手訪問等。

## 史
個節目喺1992年2月5號首播，繼承咗之前嘅節目《婦女新姿》嘅功能。因為首播嗰天係農曆正月初二，所以呢個節目以每年農曆正月初二做週年紀念日。

2018年9月28號播最後一集，之後畀《流行都市》取代咗。

## 主持人
* 男：黃桂林、盧念國、鄺佐輝、楊瑞麟、曾近榮、朱維德、傅劍虹、張景淳、安德尊、章志文、朱匯林、蘇晉霆、李錦聯、陳國賓（Leslie）
* 女：李琳琳、趙學而、劉文娟、陳寶儀、譚淑梅、鄭瑞芬、余文詩、李曾鵬展（李太）、溫裕紅、鍾沛枝、譚小環、黃宇詩、劉彩玉、宋芝齡、林淑敏、姚嘉妮、黃婉瑩（Annie）

## 拎
* 都市閒情 - 主頁 - tvb.com
奉告

《**奉告**》係香港電台電視部製作嘅時事資訊互動節目，1979年首播，逢星期一至星期五挨晚播出。1987年開始改喺逢星期六至星期日挨晚播出。1996年停播。

## 節目形式
《奉告》係一個互動形式嘅節目，主要係答觀眾去信問嘅問題，每集5分鐘。觀眾如果有乜嘢關於香港社會民生嘅問題或者投訴，可以寄信去香港電台（寄信地址：九龍中央郵箱70200號）。問題會喺節目度由相關香港政府部門或者公用事業機構嘅代表親自解答。每集節目都有一個特定主題，例如房屋問題或者交通問題噉。

奉告都會發佈一啲對香港社會民生重要嘅消息，例如巴士服務消息噉。
五稜鏡

《**五稜鏡**》（1986年10月1號—2008年2月29號）係香港電台電視部製作嘅每日時事資訊節目，內容主要係評論嗰日香港報紙刊登嘅要聞，又有訪問環節。監製係梁家永，每集長度約莫5分鐘。

## 史
《五稜鏡》喺1986年10月1號首播，取代咗另外一個香港電台節目《奉告》嘅播映時段。節目初時由李鑾輝主持。

## 拎
*五稜鏡官方網站
左右紅藍綠

《**左右紅藍綠**》（2008年3月3號—）係香港電台電視部製作嘅時事資訊節目。《左右紅藍綠》係一個嘉賓主持發表個人意見嘅政論節目。

## 史
《左右紅藍綠》喺2008年3月3號首播，取代咗另外一個香港電台節目《五稜鏡》。節目名嘅「左右」代表「左派」、「右派」；「紅藍綠」除咗係三原色之外，都代表咗中國共產黨、泛藍同埋泛綠，意味住呢個節目都注重海峽兩岸關係。

## 拎
*左右紅藍綠
貴廣客運專線

**貴廣客運專線**係中華人民共和國一條起緊嘅鐵路，自貴州貴陽，經廣西桂林、賀州去到廣東廣州。設計線路長度857公里，起好之後貴陽至廣州嘅列車運行時間可以縮短到五至六個鐘頭。2008年10月13號開工起，工程投資858億元，預計6年內起好。
朝鮮半島年號一覽

**朝鮮半島年號一覽**：

## [[新羅]]
*建元（536年－551年）：新羅法興王、真興王年號
*開國（551年－568年）：新羅真興王年號
*大昌（568年－572年）：新羅真興王年號
*鴻濟（540年或572年－584年）：新羅真興王、真智王、真平王年號
*建福（584年－634年）：新羅真平王、善德王年號
*仁平（632年或634年－647年）：新羅善德王年號
*太和（647年－650年）：新羅真德王年號
650年，新羅開始行唐朝年號。

### [[長安國]]
*慶雲（822年－825年）

## [[高句麗]]
*延壽（270年－292年或331年－371年或413年－491年）
*延嘉（292年－300年或531年－545年）
*永樂（391年－413年）
*建興（413年－491年）
*永康（545年－559年）

## [[後高句麗]]（摩震）（泰封）
*武泰（904年－905年）：後高句麗弓裔年號
*聖冊（905年－911年）：後高句麗弓裔年號
*永德萬歲（911年－914年）：後高句麗弓裔年號
*政開（914年－918年）：後高句麗弓裔年號

## [[後百濟]]
*正開（900年－936年）：後百濟甄萱年號

## [[高麗]]
*天授（918年－933年）：高麗太祖王建年號
*之後用後唐、後晉、後漢年號
*光德（950年－951年）：高麗光宗年號
*之後用後周年號
*峻豐（960年－963年）：高麗光宗避諱用嘅宋朝建隆年號
*之後用宋朝、遼國、金國、元朝、明朝年號，朝鮮王朝用明朝、清朝年號

### [[大為國]]
*天開（1135年）：妙清年號

## [[大朝鮮國|李氏朝鮮]]/[[大韓帝國]]
*建陽（1896年－1897年）：朝鮮高宗年號
*光武（1897年－1907年）：朝鮮高宗年號
*隆熙（1907年－1910年）：朝鮮純宗年號

## 註

## 參考
*  
*  
*  

年號一覽
年號一覽
朝鮮半島君主一覽

以下嘅一覽表列出朝鮮半島史上所有君主。

## [[古朝鮮]]
### [[檀君朝鮮]]

*以上世系出自1911年成書嘅《桓檀古記》

### [[辰國]]

### [[箕子朝鮮]]

*以上世系出自鮮于悳《太原鮮于氏世譜》

### [[衞滿朝鮮|衞氏朝鮮]]

## [[朝鮮前三國時代]]
### [[三韓]]
*馬韓（前161年─2年）

*弁韓
*辰韓

### [[濊貊]]諸國
#樂浪國
#蓋馬國
#句荼國
#東沃沮
#北帶方
*僭 
#南帶方
#東濊

### [[扶餘國|扶餘]]

*註：扶餘地處東北，但唔喺朝鮮，中國學者多以之為方國，漢朝時，扶餘喺正式嘅行政編制之下。（據後漢書記載，扶餘國政區隸屬玄菟郡，獻帝時，佢個王求改屬遼東郡（後漢書/卷85）。）然而朝鮮學者亦以之為先民史。

#### [[北扶餘]]
*解慕漱（，前239年－前195年）
*慕漱離（，前195年－前170年）
*高奚斯（，前170年－前121年）
*高于婁（，前121年－前86年）
*高豆莫（，前108年－前60年）
*高無胥（，前60年－前58年）

*以上世系出自1911年成書嘅朝鮮野史《桓檀古記》

#### [[東扶餘]]
*解夫婁王（，前86年－前48年）
*金蛙王（，前48年－前7年）
*帶素王（，前7年－22年）
*曷思王（，前21年－？）
*？
*都頭王（，統治期不明）

#### [[後扶餘|後夫餘]]

### [[蚕支]]
*大加戴升

## [[朝鮮三國時代]]
### [[高句麗]]

有關高句麗嘅問題，請睇備註

### [[百濟]]（即「南扶餘」）

### [[伽倻]]
#### [[金官伽倻]]（本加耶）

#### [[阿羅伽耶]]
#### [[古寧伽耶]]
#### [[星山伽耶]]
#### [[碧珍小伽耶]]
#### [[大加耶]]

### [[新羅]]

#### 新羅（前朴氏）

#### 新羅（前昔氏）

#### 新羅（後朴氏）

#### 新羅（前昔氏）

#### 新羅（舊金氏）

#### 新羅（後昔氏）

#### 新羅（新金氏）

## [[南北國時代]]
### [[統一新羅]]
#### 新羅（新金氏）

#### 新羅（後金氏）

#### 新羅（新朴氏）

#### 新羅（末金氏）

### [[長安國]]
*慶雲帝 金憲昌
*金梵文

### [[渤海國]]

## [[後三國時代|朝鮮後三國時代]]
### [[後高句麗]]（摩震）（泰封）

### [[後百濟]]

## [[王氏高麗]]

## [[武人政權]]
### [[鄭仲夫|鄭氏]]

### [[慶大升|慶氏]]

### [[李義旼|李氏]]

### [[崔氏政權|崔氏]]

### [[金仁俊|金氏]]

### 林氏

## [[李氏朝鮮]]

### [[大韓帝國]]

### 大日本帝國（王公族）

## 睇埋
*朝鮮半島年號一覽
*大韓民國總統

## 備註

君主一覽
一覽
美國女子足球代表隊

**美國國家女子足球隊**（**United States women's national soccer team**，簡稱USWNT），係由美國足球聯盟搞、代表美國出戰國際比賽嘅女子足球隊，隊波一路以唻喺女子足球壇都係超級強國。

喺下便嘅數據體現到：

* 美國國家女子足球隊大部分時間喺國際足協嘅世界排名係第一位。而有世界排名咁耐以唻隊波嘅最低排名係第五。

* FIFA女子世界盃由1991年開始到2019年嗰八屆，美國女子足球代表隊屆屆入到三甲，攞到四冠一亞三季成績，但係喺2023年FIFA女子世界盃，美國女子足球代表隊16強同瑞典女子足球代表隊踢足120分鐘都係0：0打和，結果响互射十二碼輸4：5，未能晉級八強。

* 由1996年到2024年八屆奧林匹克運動會嘅女子足球賽入便，攞到五金一銀一銅成績。

## 球員紀錄
* 上陣最多：姬絲甸莉莉（由1987年到2011年代表隊波上陣352次）
* 入波最多：雲芭芝（由2001年到2015年代表隊波攻入184球）

## 出面網頁
*
維多利亞州

**維多利亞州**（，縮寫：），簡稱**維州**，當地唐人鍾意叫佢做**維省**，係澳洲東南邊一個州，成個州畀人劃分成79個地方政府區域。
澳洲首都領地

**澳洲首都領地**（，縮寫ACT），簡稱**首都領地**，喺澳洲大陸東南部，完全被新南威爾士州包圍，有2,358平方公里咁大。渠嘅首府坎培拉，同時亦係澳洲嘅首都兼聯邦政府所在地。

## 攷
南澳洲

**南澳洲**（，縮寫：SA），又譯成**南澳州**（對應普通話），簡稱**南澳**，係澳洲一個州，喺澳洲中南部，同澳洲大陸另外五個州黐埋一齊。佢畀人分成69個地方政府區域。

## 攷
鮮奶咖啡

**鮮奶咖啡**（**Milk Coffee**）係咖啡嘅一種，喺英文世界泛指由熱牛奶沖嘅咖啡。
## 睇埋
*意式鮮奶咖啡
紐卡素 (搞清楚)

**紐卡素**（**Newcastle**或者**New Castle**）可以係：

;英格蘭地名
* 泰恩河畔紐卡素，响Tyne and Wear郡
* 紐卡素 (赫里福德郡)（Newcastle, Herefordshire），响Herefordshire郡
* 克倫河畔紐卡素（Newcastle on Clun），响Shropshire郡
* 萊姆河畔紐卡素（Newcastle-under-Lyme），响Staffordshire郡

;澳洲地名
* 紐卡素 (澳洲)，响新南威爾士

;南非地名
* 紐卡素 (南非)，响KwaZulu-Natal省

;美國地名
* 紐卡素縣，响特拉華州

;其它
*紐卡素公爵，英國一個貴族世家同埋佢哋嘅封號
*紐卡素足球會，英格蘭超級足球聯賽參賽球隊之一
*紐卡素噴射機足球會，澳洲職業足球聯賽參賽球隊之一
天與地

《**天與地**》（）係無綫電視時裝電視劇，由林保怡、陳豪、佘詩曼、邵美琪、黃德斌同埋金燕玲領銜主演，監製戚其義，編審周旭明。喺2009年拍，2011年11月首播，全劇30集。呢套劇係甘草演員陳鴻烈嘅遺作之一。

呢齣電視劇播到第26集嗰時，中國大陸多間視頻網站突然收到國家廣播電影電視總局通知，即時唔畀播呢齣電視劇，全部視頻要即刻落架，連評論都要刪，成為近20年嚟第一部畀人列入禁播名單嘅華語電視劇。禁播原因眾說紛紜，大陸有網友估個片題材比較血腥或過度兇殘，重有部分大陸同香港朋友估電視劇畫面有涉及隱喻六四啲嘢，曾經出現過鼓勵抗爭意識同法輪功符號、「徹底解體中共」字眼嘅鏡頭。

2011年12月27至31號，廣東地區原先晚黑播緊《天與地》部片變成《法證先鋒Ⅲ》，但有報道話廣東有線電視重喺度播緊呢部片。

雖然播出時間同2012年《萬千星輝頒獎典禮》相隔近一年，呢齣電視劇都喺2012年12月獲首次全民投票選為「最佳劇集」。無綫電視決定喺2013年1月1號起喺深夜12點05分重播呢齣電視劇。當日正正係首播版播大結局嘅一週年紀念日。

## 角色
### 劉俊雄（Joe）
劉俊雄（**Joe**），又叫「鼓佬」，由林保怡同埋羅鈞滿分別飾演中年版同少年版。

劉俊雄本來讀會計，後來識咗工人運動份子江兆泉（泉叔，劉丹飾），受到佢嘅熱誠感動，於是轉做江兆泉嘅助理，幫工人服務。劉俊雄表面上係為民請命，實則一直揹住食咗好朋友許家明嘅包袱，希望透過為社會服務而贖罪。多年唻劉俊雄唔計利益，喺工會工作，搞到40幾歲重係一無所有，屋企經濟支柱落喺老婆馬詠儀 Gina（陳芷菁、麥皓兒飾）身上。

劉俊雄後來畀江兆泉推舉競選立法會議員，劉俊雄最初好激進噉樣爭議席，後來畀江兆泉教訓而軟化態度，點知因為畀對手抹黑而輸咗，令劉俊雄大受打擊。劉俊雄因而性情大變，唔再為揹住罪惡而內疚，反而為咗利益而不擇手段，轉而唯利是圖，自私自利。

最後，劉俊雄因為奮身救一個叫家明嘅細路而死。

## 睇埋
* Sober Band
* 2011年無綫電視翡翠台黃金時段電視劇一覽
* 2012年無綫電視翡翠台黃金時段電視劇一覽

## 註

## 出面網頁
* 天與地 - 主頁 - tvb.com
* 天與地 GOTV 重溫
* 天與地 | Facebook
* 內地禁播天與地，東方日報，2011-12-28
* Hong Kong Cannibal Drama Censored，華爾街日報，2011-12-28
真相 (劇集)

《**真相**》（）係香港無綫電視時裝電視劇，由楊怡、唐詩詠、黃浩然、陳展鵬同埋阮兆祥領銜主演。監製王心慰，共30集。

喺香港，套劇喺2011年6月下旬開始喺翡翠台同高清翡翠台首播。

## 拎
* 真相 - 主頁
## 前後節目
高雲地利 (搞清楚)

**高雲地利**（）可以係：
;地名
* 高雲地利：英倫城市
* 高雲地利 (康涅狄格州)
* 高雲地利 (紐約州)
* 高雲地利 (羅得島州)
* 高雲地利 (佛蒙特州)

;人名
* 姬絲迪·高雲地莉，津巴布韋泳手，現任國際奧林匹克委員會主席

;運動組織
* 高雲地利足球會：英格蘭冠軍足球聯賽參賽球隊之一，曾經响英格蘭超級足球聯賽角逐
登地

**登地**（，蘇格蘭蓋爾語：**Dùn Dèagh**，意思係「泰河邊上嘅堡壘」）係蘇格蘭東部北海沿岸泰河口，面積60平方公里，人口143,090（2006年），蘇格蘭第四大城市，但係就係全英境內物價最低嘅城市之一 。登地畀人叫做「發現之城」（City of Discovery），因為呢度出過好多出名嘅發現同埋發明，例如郵票、無線電報、阿士匹靈、X光等等。登地氣候宜人，係蘇格蘭日照最充足嘅城市，喺成日陰雨天嘅不列顛島上便算係好難得。
劉倩婷

**劉倩婷**博士（，）係香港慈善家（曾為藝人），2025年政府頒發榮譽勳章俾佢，表揚佢積極參與社會服務、熱心公益同組織各項慈善項目，攞過2024年度世界傑出華人青年獎同2023年度香港十大傑出青年，係繼張瑪莉之後，相隔35年第二位獲得哩嗰獎嘅香港小姐。佢喺2009年度香港小姐競選冠軍、四屆慧姸雅集執行委員會會長、撲滅罪行委員會成員（2024-26）、香港各界婦女聯合協進會名譽會長、小小漢語普及愛教育基金聯合創立人及主席、中華倫敦協會聯合創立人及主席。佢喺倫敦大學學院經濟學學士、林肯大學榮譽博士。

## 參考

## 拎

*劉倩婷的廣播
*4號 - 劉倩婷 - 2009香港小姐競選 - tvb.com
蔡少芬

**蔡少芬**（，）係香港女]電視演員。

蔡少芬喺1989年參加過無綫電視超級模特兒大賽，1991年以17歲半之齡參加香港小姐競選，攞到季軍而同無綫電視簽約，其後演出好多部電視劇，做咗當家花旦。2000年代初，佢同宣萱、陳慧珊同郭可盈譽為無綫「四大花旦」。

## 屋企
蔡少芬阿爸阿媽喺佢細個時已經離異，蔡少芬同哥哥蔡少雄跟住阿媽。讀過東華三院關啟明小學、德貞女子中學、威靈頓英文中學、新法書院同埋香港培正中學。阿媽試過爛賭，重爭落賭債，蔡少芬出道之後，據聞試過辛苦做嘢幫阿媽還債。2000年，蔡少芬因為撐唔住，宣佈同阿媽脫離關係。2003年之後，母女重歸於好，阿媽戒賭成功，後來重受浸做咗基督徒。

## 演出作品
### 電視劇（[[無綫電視]]）

### 電視巡禮片（[[無綫電視]]）

### 電視劇（[[亞洲電視]]）

### 電視劇（台灣）

### 電視劇（中國大陸）

## 音樂

### 歌曲

### 廣播劇 (香港電台)

## 感情生活
蔡少芬早年曾經被指為咗幫阿媽還債，被香港富商劉鑾雄包養6年，更被指分手個陣收咗1.6億豪宅分手費。不過，喺眾多劉鑾雄嘅緋聞女友入面，蔡少芬係比較少數獲得劉鑾雄元配寶詠琴正面評價嘅一個。

之後，蔡少芬亦曾經同吳奇隆拍拖，但2002年分手。

2008年1月12號，蔡少芬同中國大陸演員張晉喺香港西貢嘅香港浸信會神學院大禮堂舉行婚禮。並喺親朋戚友、伴娘朱茵、陳法蓉同洪欣，同一眾演藝圈拍檔兼好友好似佘詩曼、宣萱、陳慧珊、黎姿、郭可盈、陳豪、馬德鐘、吳啟華等見證下完成婚禮。2011年5月11號5點11分，蔡少芬喺香港山頂嘉諾撒醫院生咗重9磅4安士（9.2磅）嘅女張楚兒。2019年11月15號，蔡少芬生咗個仔張樂兒。

## 參考

## 出面網頁
*蔡少芬 新浪 Blog
*蔡少芬國際影迷會
張嘉兒

**張嘉兒**（，）係2007年度香港小姐冠軍，卸任之後，無綫電視簽咗佢做合約藝人。

## 童年
張嘉兒祖籍廣東潮州，喺香港九龍法國醫院出世，九歲嗰年全家移民加拿大溫哥華。

## 感情生活
2015年9月，張嘉兒同金融才俊Nathan喺加拿大溫哥華結婚。2016年9月8號下午，佢喺香港自然分娩誕下女兒。隨著女兒成長，發現女兒遺傳了父母嘅食物敏感，對麥類、奶類、雞蛋、芝士同乳酪都非常敏感。

2018年11月1日，張嘉兒喺社交平台中宣佈再次懷孕，預產期2019年5月。2019年，張嘉兒宣布女兒Hannah已經喺5月7號出世，重7.15磅。

## 曾參加選美活動

## 參考資料

## 拎

* 
* 
* 
* 
* 
*
葉翠翠

**葉翠翠**（**Tracy Ip Chui Chui**，），2005年度香港小姐冠軍。

## 感情生活
佢曾經同親中派政治人兼會計師唐業銓傳過緋聞。

佢喺2015年結婚，2017同2018年都生咗個囝，2019年8月9號宣佈有第三胎。

## 參考

## 拎
* 
* 
* 
* 
* 葉翠翠的廣播- tvb.com微博- tvb.com
* 葉翠翠Ip Chui Chui (Tracy) - Miss Hong Kong - 香港小姐 - TVB.com
香港聖公會總議會

**香港聖公會總議會**係香港聖公會教省最高決策組織，議員由主教院、聖品院同平信徒院組成。總議會通過嘅提案可以影響教省未來嘅發展，所以總議會嘅舉行係教省大事。主席由香港聖公會主教長擔任。教省總議會每三年舉行一次。

## 組織架構
### 頭七屆
總議會係由：
*主教院：大主教、教區主教、傳道教區主教同助理主教組成；
*聖品院：每個教區揀出6位成員同澳門傳道地區揀出1位成員組成；重有
*平信徒院：每個教區揀出15位平信徒代表同澳門傳道地區選出2位平信徒代表組成。

### 第八屆
總議會係由：
*主教院：大主教、教區主教、傳道教區主教同助理主教組成；
*聖品院：凡在教省內持有有效執照，並擔任牧職不少於三年的聖品組成；重有
*平信徒院：每個教區30名同澳門傳道地區5名代表組成，有關代表須成為註冊教友唔少過7年，同埋出任所屬教區議會議員唔少過一整屆會期。

## 各成員表
*第六屆成員表
*第七屆成員表
*第八屆成員表

## 註

## 參考

## 睇埋
*香港聖公會

## 出面網頁
*香港聖公會
*教省的憲章及規例 - 香港聖公會條例 第1157章 第5條
*教省的總議會 - 香港聖公會條例 第1157章 第8條
*總議會的常備委員會 - 香港聖公會條例 第1157章 第9條
蘇以葆

**蘇以葆**太平紳士（，）係香港聖公會西九龍教區第一任主教；及至2010年，佢係香港基督教協進會主席。

2007年，佢率領嘅9人代表團由香港去探君士坦丁堡普世牧首巴多羅買一世傾教會之間嘅合一。

2009年，蘇以葆發表關於中國大陸宗教和睦同和平講話。

## 睇埋
*聖公會西九龍教區

## 參考
楚河漢界 (電視劇)

《**楚河漢界**》（）係1985年香港無綫電視拍攝製作嘅古裝武打電視劇，全劇共30集。由李鼎倫監製。

呢套劇係翁美玲最後一次喺幕前演出嘅電視劇。

## 演員表
*吳啟華 飾 劉邦
*石　修 飾 項羽
*秦　沛 飾 項梁
*惠天賜 飾 韓信
*黎漢持 飾 張良
*翁美玲 飾 玉蝶兒
*陳玉蓮 飾 虞姬
*商天娥 飾 呂雉
*劉兆銘 飾 趙高
*藍　天 飾 李斯
*龍天生 飾 秦二世
*王書麒 飾 秦三世
*歐陽震華 飾 龍且
*劉　江 飾 蕭何
*吳孟達 飾 呂公
*陳榮峻 飾 陳勝
布吉站

**布吉站**係深圳地鐵一個站，喺深惠路布吉站東廣場，隔離係連接廣深鐵路同埋京九鐵路嘅深圳東站。

布吉站係龍崗線同埋環中線唯一一個轉車站，龍崗線月台喺2010年12月28號正式啟用；而環中線月台就喺2011年6月22號啟用。

## 攷
*深圳地铁官方网站 
*街道图（3号线）
購物公園站

**購物公園站**（）係深圳地鐵一個站，喺深圳福田區益田路同民田路之間嘅福華路地底。

購物公園站係羅寶線同埋龍崗線兩個轉車站嘅其中一個（另一個係老街站），羅寶線嗰部份喺2004年12月28號啟用；而龍崗線嗰部份就喺2011年6月28號啟用。

## 地鐵線路
深圳北站 (深圳地鐵)

**深圳北站**係深圳地鐵一個站，喺寶安區民治街道。

深圳北站係龍華線同埋環中線唯一一個轉車站，喺2011年6月正式啟用。

## 拎
* 深圳北站 深圳地鐵 
* Shenzhen North Station 深圳地鐵
韋達誠

**韋達誠**（**Jay Herbert Walder**，）喺美國出世同埋運輸人士。

## 生平
韋達誠佢喺紐約州立大學畢業（經濟學理學士榮譽學位），再喺哈佛大學攞到公共政策碩士學位。

1983年至1995年，韋達誠喺美國最大客運機構紐約大都會運輸局（New York Metropolitan Transportation Authority）做嘢。

2001年至2007年，韋達誠出任倫敦運輸局（Transport for London）嘅董事總經理（財務及策劃），領導倫敦交通嘅發展計劃，有份申辦2012年夏季奧林匹克運動會。

2009年10月5號，佢再返返紐約大都會運輸局，做主席兼行政總裁。

2011年7月，香港鐵路有限公司委任韋達誠嘅出任做行政總裁，2012年1月1號起生效，接替2011年12月31號退任嘅周松崗，為咗確保順利交接之後，韋達誠係喺2011年11月1號開始做候任行政總裁，到2013年8月，獲續任港鐵總裁，2014年5月8號前，因港鐵行政總裁韋達誠放棄宣佈家庭嘅原因理由（合約於2015年8月31號，出年完咗之後唔再續約），即同埋廣深港高鐵工程延誤嚴重無關，同年7月被指「判斷力欠佳」，佢喺8月15號，韋達誠同日宣佈提早離任。

## 攷
* MTA - Jay H. Walder
* 港鐵公司委任韋達誠為行政總裁 ，2011-07-22
* 港鐵 > 投資資料 > 公司管治 

達成
老街站

**老街站**（；）係深圳地鐵一個站，喺深圳市舊城區嘅東門商業區附近地底。

老街站係羅寶線同埋龍崗線兩個轉車站嘅其中一個（另一個係購物公園站），喺2004年12月28號啟用。

## 地鐵線路
會督府

**會督府**（**Bishop's House**）又叫**聖公會會督府**，家陣多數叫**主教府**，喺香港聖公會成立之後，正式成為**香港聖公會教省辦事處**，係香港聖公會一座歷史建築，位置喺香港島中環下亞厘畢道1號近鐵崗一帶，係「政府山」一部分，而家被列為香港一級歷史建築。

## 史
會督府嘅起源可以追溯到1843年史丹頓被任命為香港殖民地牧師。會督府喺1848年建成，原本係一間為華人而設嘅學校──聖保羅書院。當新嘅維多利亞教區成立時，史丹頓將書院移交給新任命的施美夫主教。喺1849年至1950年期間曾用做聖保羅書院校址，第二次世界大戰後聖保羅書院搬去般咸道。而家係香港聖公會教省辦事處，並已被列為一級歷史建築。

## 建築風格
建築建築係屬於刁陀復興式，設計簡單優雅，基石由花崗岩築成，上有一座三層高碉堡式八角形嘅塔樓。係香港早期嘅西式建築，比禮賓府史更加悠久。

## 保育
2009年，聖公會宣佈攞8億元保育中環建築群，當中下列四幢歷史建築將佢保留同復修：
***會督府**：建於1848年，現為一級歷史建築。建築以花崗岩築成屋基，兩層樓高，單邊後方有三層樓高碉堡式八角塔樓，屬刁陀復興式風格。原本係主教住宅同聖保羅書院最早期嘅校舍。打算保留作香港聖公會大主教辦事處，內設博物館，拆除近呢幾年新設嘅窗口式冷氣機同樓梯，並為傷殘人士增加設施。 
*聖保羅堂：建於1911年，打算傾傾成為一級歷史建築，屬哥德式風格。頂部建有尖長嘅塔樓，係中環早期為華人而設嘅基督教會。當時上層係禮拜堂，下層用做聖保羅書院課室。二戰嗰陣，教堂被徵用做日軍憲兵訓練學校。翻新後將全面對外開放。 
*廣傑樓：建於1851年，打算傾傾成為三級歷史建築。原本聖保羅書院南翼，係書院最早期嘅校舍。之後曾用做基恩小學校舍同聖公會刊物辦事處。2007年復修，畀明華神學院學生上堂同住宿，並立名為「廣傑樓」以表揚鄺廣傑大主教。打算留做聖公會辦公室同埋綜合活動中心。 
*前教堂禮賓樓：建於1919年，打算傾傾成為一級歷史建築。樓高三層，又叫馬丁樓，原本聖保羅書院宿舍，後來做多位傳教士居所。歐亞混血女作家韓素音喺呢到住過。日佔時期，係好多來自中立國嘅基督徒避難之所。近年新設嘅窗口式冷氣機同鋁窗將會拆除。 

重有，下列建築會被重建：
*中庭：清拆莫慶堯樓、約翰馬利樓同聖公會福利協會等戰後建築，搬走明華神學院同聖公會幼稚園，改建為多層圓形中庭，設玻璃同綠化天幕。供基督教表演同聚會使用、藝術品展示同設餐飲區。
*宿舍同社區中心：拆卸重建為新大樓，前排高11層，後排高13層，將設社區服務中心、神職人員宿舍、教會檔案室、文物館。
*港中醫院：將改建做11層高嘅綜合醫療服務中心，提供醫療、長者院舍等服務。

## 出面網頁
* 康文署：會督府
大富翁遊戲史

**大富翁遊戲史**可以追溯到20世紀初。1903年，伊利沙伯馬琪（Elizabeth Magie）創造最初版本。由1906年去到1930年代，有多個買賣土地同土地建設嘅棋盤遊戲出現。最遲1934年，一個好似大富翁遊戲嘅棋盤遊戲出咗，並且由帕克兄弟同佢嘅母公司，一路出到21世紀。有啲人，多數嚟自美國東岸同中西部，有份參與遊戲嘅設計同改革。

1970年代之前，多數人都話大富翁係查理斯達羅（Charles Darrow）個人作品，說明書有印，連瑪克辛布雷迪（Maxine Brady）寫嘅書《大富翁書：世界最著名遊戲嘅策略》都有提到。同一時代，拉爾夫安斯波（Ralph Anspach）同帕克兄弟同埋佢嗰時嘅母公司General Mills爭大富翁遊戲嘅牌子。透過Anspach同其他人嘅研究，遊戲初期嘅歷史再次公諸於世。1975年喺巴里法伯嘅紐約市清談節目，Anspach同布雷迪傾大富翁嘅真正歷史。經過長時間訴訟同上訴程序，帕克兄弟持有大富翁商標嘅合法性去到1985年至解決到。帕克兄弟可以繼續持有大富翁商標同埋佢嘅一啲設計。

## 註
勁抽福祿壽

《**勁抽福祿壽**》（）係邵氏兄弟（香港）有限公司同電視廣播有限公司合作拍嘅電影。導演鍾澍佳，監製曾志偉、梁家樹。

## 演員表

## 歌曲
《勁抽福祿壽》電影主題曲〈踢拖〉
*作曲：鄧智偉、葉肇中
*作詞：王祖藍
*編曲：葉肇中
*監製：鄧智偉、葉肇中
*主唱：阮兆祥、李思捷、王祖藍

## 出面網頁
* 
* 
* 
* 
* 
* 
* 
* 
* 
*
*
駁命老公追老婆

《**駁命老公追老婆**》（；）；之前嗌過**再愛亦是老婆**（），佢係香港無綫電視拍攝製作嘅時裝電視劇，由方中信、郭羨妮及陳豪領銜主演，監製莊偉建。

## 演員表
### 劉家

### 邢家

### 星藝公司

### 地府

### 第啲演員

## 參攷
藍燕

**藍燕**（，）係中華人民共和國藝人，上海出世，有八分之一俄國血統，佢識講普通話、粵語、英文、俄文、日文，喺上海戲劇學院表演系畢業。2007年通過香港政府「優秀人才入境計畫」攞到香港居民身份證。

## 榮譽
### 獎項
#### 2011年
*搜狐慈善形象大使；
*時尚大典最具突破藝人獎、歌壇新銳藝人獎
#### 2012年
*《風尚志》偶像明星活力獎；
*《精品》盛典時尚生活家獎；
#### 2013年
*《風尚志》愛心公益大使獎；
*【MSN頒獎盛典】人氣明星獎

## 拎
* 
* 
*藍燕 - 新浪博客
熱浪球愛戰

《**熱浪球愛戰**》（英文：）係一套2011年港產片，由鄧東明導演；主要演員包括周秀娜、傅穎同Jessica C.等。呢套電影主要以沙灘排球賽為舞台。

## 演員表
*周秀娜 飾 Sharon
*傅　穎 飾 Rachel
*Jessica C. 飾 Natalie
*羅仲謙 飾 Tim（Sharon男朋友）
*Phoenix Valen 飾 Natasha
*羅　莽 飾 道先生	  	 
*伍允龍 飾 排球教練
*林　雪 飾 水爸
*楊盼盼 飾 道太太
*林子善 飾 水（Rachel男朋友）
*喇英 飾 猩猩
*Tee Covington
*Franck Matour
*Simon Waikiss
*Craig Miller
*余安安 飾 布太太
*裴　殷 飾 排球選手	  	 
*何佩瑜
*王麗嘉 飾 	沙灘排球員
*余曉彤
*林盛斌 飾 比賽旁述

## 出面網頁
* 
*
周防雪子

**周防雪子**（，）係日本一個鹹片女星，喺神奈川縣出身。2009年出道鹹片界，拍過好多鹹片。2010年8月去香港拍立體鹹片《3D肉蒲團之極樂寶鑑》。

## 個人資料
* 血型：A型
* 身高（2010年）：158公分（5'3"）
* 三圍（2010年）：86F-56-87（34"-22"-34"）

## 出面網頁
* 
* 
*
中華電力

**中華電力有限公司**（簡稱**中電**，）係香港兩間供電公司之一。1901年1月25號喺香港註冊成立，而家嘅董事局主席係米高嘉道理。

中華電力以前喺香港聯合交易所上市，係1960年代創立恒生指數之後第一批成份股之一。1998年1月，為咗反映越嚟越多元化嘅業務，中電成個集團重組過，成立咗**中電控股有限公司**。由嗰陣時起，中華電力嘅上市地位同埋恆生指數成份股地位畀中電控股有限公司取代咗，而中華電力都做咗中電控股有限公司嘅全資子公司。

## 攷
* 中華電力有限公司

## 拎
* 中電集團 - 主頁
* 中電香港 - 主頁
* CLP Online

類:嘉道理家族
黑車

**黑車**可以係：
*非法營運車
*非法手續嘅車（例如送押物、水貨、曾經俾人偷過或者搶過）
*黑車